title: Colt M1911

text: Uuden mahdollisimman pysäytysvoimaisen pistoolin käyttöönottoon vaikutti merkittävästi Moro-kapina Filippiineillä. Koettiin, että .38 Special -kaliiperinen Colt Single Action Army -revolveri ja .30-40 Krag -kaliiperinen kivääri eivät kyenneet pysäyttämään tarpeeksi tehokkaasti kipua lievittävien huumeiden vaikutusten alaisena rynnäköiviä Moro-sotureita. Silminnäkijöiden mukaan Moro-soturit olivat jatkaneet yhdysvaltalaisten sotilaiden tappamista useamman luodin osuman jälkeenkin, käyttäen jopa Barong-veitsiä. John Browningin kehittämä .45 ACP -kaliiperin kookas ja painava luoti nähtiin tähän ratkaisuksi ja Coltin tehtaat ottivat aseen valmistukseen ja se läpäisi asevoimien asettamat vaatimukset.


title: Colt M1911

text: Vuonna 1926 aseeseen tehtiin joitakin pieniä mutta tarpeellisia muutoksia, jotka olivat leveämpi etutähtäin, pidempi iskuri, lyhyempi liipaisin, uudenlainen jousikammio, yksinkertaistetut kahvakarhenteet, syvennys etusormelle liipaisimen takana ja pidennetty kahvavarmistin. Tämä uudistettu malli sai nimekseen M1911A1, jonka korvasi Beretta M92FS vasta 1980-luvun puolivälissä.


title: Colt M1911

text: Coltin valmistamien M1911A1:n kaupallisten mallien myyntinimi on Colt Government. Niissä on lukuisia kaliiperivaihtoehtoja, lipaskokoja ja varmistinjärjestelmiä, mutta perustoiminnaltaan ja rakenteeltaan kyseessä on kuitenkin M1911A1. Ase on myös monien poliisiyksiköiden käytössä.


title: Colt M1911

text: Asetta valmistettiin ennen ensimmäistä maailmansotaa yli miljoona kappaletta. Suurimmat valmistajat olivat Springfield Armory, Colt’s Manufacturing Company , Remington-UMC, Burroughs ja Savage.


title: Colt M1911

text: Asetta valmistettiin lisenssillä muun muassa Norjassa ja Argentiinassa. Lisäksi sen kopioita valmistettiin runsaasti eri puolilla maailmaa eri kaliipereissa ja ulkomuodoltaan hiukan muutettuna patentti- ja lisenssisopimusten kiertämiseksi.


title: Colt M1911

text: Asetta käytettiin laajasti muun muassa ensimmäisessä maailmansodassa, toisessa maailmansodassa, Korean sodassa ja Vietnamin sodassa.


title: Amerind-kielet

text: Amerind-kielet ovat kielitieteilijä Joseph Greenbergin ehdottama kolmas amerintiaanien kielikunta kahden muun ollessa Eskimo-aleuttilaiset kielet ja Na-dené-kielet. Kaksi jälkimmäistä ovat yleisesti hyväksyttyjä mutta Amerind-kielikunta on hylätty virheellisenä lähinnä kahdesta syystä. Kielien sukulaisuussuhteiden selvittämiseen käytetty menetelmä on puutteellinen kuten myös tutkimusaineisto. Lisäksi lähteiden käyttö ei täytä tieteellistä standardia.


title: Epähedelmä

text: Epähedelmällä tarkoitetaan useilla kasveilla esiintyvää hedelmän tapaista muodostumaa, joka kuitenkaan ei ole kasvitieteellisesti hedelmä, koska se ei ole muodostunut emin sikiäimestä. Nimitys perustuu tulkintaan, jossa hedelmään katsotaan kuuluvan vain sikiäimestä peräisin olevat solukot.


title: Epähedelmä

text: Epähedelmän voi muodostaa paisunut kukkapohjus, kuten pohjushedelmillä (mansikka, banaani). Hedelmämäisen rakenteen voi muodostaa myös mehevöitynyt latvakukinto (ananas) tai mehevän kukinnon lapakko (viikuna).


title: Akaste

text: Akaste (, "epävakaa, epäsäännöllinen") viittaa kreikkalaisessa mytologiassa kahteen eri hahmoon:


title: Akaste

text: Akaste oli yksi okeanideista, Okeanoksen ja Tethyksen tytär. Sukuluettelojen lisäksi hänet mainitaan nimeltä antiikin kirjoituksissa ainoastaan kerrottaessa hänen olleen Persefonen seurassa sisariensa kanssa kisailemassa ja keräämässä kedon kukkia


title: Akaste

text: Akaste oli Argoksen kuninkaan Akastoksen lasten hoitaja.


title: Altes Schloss (Stuttgart)

text: Altes Schloss () on historiallinen linna Baden-Württembergin pääkaupungin Stuttgartin keskustassa.


title: Altes Schloss (Stuttgart)

text: Paikalla sijaitsi linna jo 950-luvulla. 1300-luvulla linnasta tuli Württembergin kreivien residenssi. Vuosina 1553–1578 Württemburgin herttuat Christoph ja Ludwig uudistivat sen renessanssilinnaksi. Vuonna 1931 linna paloi pahoin, ja jälleenrakennustöitä ei ehditty edes saada valmiiksi kun sitä pommitettiin toisessa maailmansodassa. Sen jälkeen aloitetut jälleenrakennustyöt saatiin päätökseen vuonna 1969.


title: Altes Schloss (Stuttgart)

text: Nykyisin linnassa sijaitsee Württembergin osavaltiomuseo.


title: La chica de la habitación de al lado

text: La chica de la habitación de al lado ("Tyttö seinän takaa") on Fran Perean vuonna 2003 ilmestynyt esikoisalbumi, joka nousi Espanjan musiikkilistoille menestyksekkään "Serranon perhe" -televisiosarjan myötä. Perea näytteli itse sarjassa Marcos Serranoa ja esittää levyllä olevan sarjan tunnuslaulun "1 más 1 son 7", joka nousi listaykköseksi Espanjassa. Muita tunnettuja sarjassa esille tulleita lauluja albumilta ovat "La vida al revés" ja "La chica de la habitación de al lado".


title: La chica de la habitación de al lado

text: Albumi julkaistiin Suomessa 26. syyskuuta 2007. Seuraavalla viikolla se oli noussut Suomen albumilistan sijalle 21 ja kahta viikkoa myöhemmin sijalle 10.


title: Wings of Heaven

text: Wings of Heaven on rockyhtye Magnumin vuonna 1988 julkaistu seitsemäs studioalbumi. Vuonna 2008 yhtye järjesti albumin 20-vuotisjuhlakiertueen, jonka aikana äänitettiin livealbumi Wings of Heaven Live.


title: Wings of Heaven

text: Kaikki kappaleet on säveltänyt ja sanoittanut Tony Clarkin.


title: Pulttipistooli

text: Pulttipistooli on tainnutuslaite, jota käytetään eläinten, kuten nautojen, sikojen ja lampaiden lopettamisessa. Pistooliin asetettava ruutipanos ampuu kiinteän holkin otsaluun läpi aivoihin. Pulttipistooli ei tapa eläintä, vaan tainnuttaa sen verenlaskua varten. Vasta veren laskun jälkeen eläin on kuollut. Verta laskettaessa sydän ja hengitys pysähtyvät ja aivotoiminta loppuu. Pulttipistoolilla tainnutus ja verenlasku on turvallisempi tapa lopettaa eläin kuin aseella ampuminen.


title: Altes Schloss

text: Altes Schloss () on useista saksankielisissä maissa sijaitsevista linnoista käytettävä nimitys.


title: Travis Pastrana

text: Travis Alan Pastrana (s. 8. lokakuuta 1983 Annapolis, Maryland) on yhdysvaltalainen motocross- ja freestyle motocross-kuljettaja.


title: Travis Pastrana

text: Pastrana on voittanut useita X-Games mestaruuksia ja kultamitaleja useissa lajeissa kuten supercrossissa, freestyle motocrossissa, motocrossissa ja ralliautoilussa.


title: Travis Pastrana

text: Traviksella on myös monia Red Bull X-Fighters mestaruuksia ja osakilpailuvoittoja.


title: Travis Pastrana

text: Pastrana tunnetaan yhtenä ystävällisimmistä ja helpoiten lähestyttävistä ammattilaisurheilijoista.


title: Travis Pastrana

text: Hän aloitti motocrossin varhain. Pastranan leipälaji freestyle motocross, on nuori laji, jonka tempuista useat ovat hänen käsialaansa. Pastranasta tuli lajin maailmanmestari jo 14 vuoden iässä. Pastrana on ensimmäinen ihminen maailmassa, joka on onnistunut tupla backflipissa. Pastrana teki tämän vuoden 2006 X-Games kilpailujen Best Trick kilpailussa. Hän myös voitti kilpailun. Pastrana lupasi tempun jälkeen, ettei tee sitä enää ikinä uudelleen. Pastrana voitti 2006 myös FMX kultaa sekä ralli kultaa. Travis teki paluun X Games kilpailuun vuonna 2009. Hän yritti Best Trick kilpailussa backflip 720:ä, mutta kaatui yrityksen. Pastrana on kuitenkin onnistunut tempussa sen jälkeen ja nimennyt sen TP7:ksi. Hänen piti yrittää sitä vuoden 2010 X Gameissa uudestaan, mutta hän loukkaantui harjoitellessa ennen kisoja, ja ilmoitti, ettei lähde yrittämään hyppyä. Travis ei myöskään halunnut lähteä hyppäämään tupla backflippiä uudestaan Best Trick kilpailuun, koska oli tehnyt sen jo kerran.


title: Travis Pastrana

text: Pastrana on tunnettu myös rallissa. Hän on voittanut Yhdysvaltain rallimestaruuden neljästi peräkkäin vuosina 2006-2009.


title: Travis Pastrana

text: Vuodesta 2009 lähtien Pastrana on ollut Nitro Circus -nimisessä ohjelmassa mukana tekemässä stuntteja. Vuonna 2010 NitroCircusLive tourilla Travis teki tuplabackflipin kolmannen kerran elämässään, vaikka onkin luvannut että ei tee sitä. Travis osallistui X Gameissa Freestylemotocrossiin, SuperRallyyn, Speed&Styleen ja RallyCar Racingiin.


title: Travis Pastrana

text:
Vuoden 2010 X-Gameseissa Pastrana oli jo varmistanut freestyle motocrossin voiton, mutta vielä viimeisellä kierroksella teki tupla backflipin.
Pastrana voitti kultaa myös Speed&Style kilpailussa. Tällä hetkellä Traviksella on 17 mitalia X Gameistä.


title: Travis Pastrana

text: Vuonna 2011 Pastrana ajoi yksittäisiä NASCAR-kilpailuja Michael Waltripin Toyotalla. 2012 Pastrana osallistui muiden aktiviteettien lomassa yhteen Grand American Rolex Seriesin kilpailuun Daytonassa GT-luokassa AF Corsen Ferrari 458:lla. Hän ajoi myös yhdeksän kilpailua NASCARin Nationwide Seriesissä sijoittuen loppupisteissä sijalle 33.


title: Travis Pastrana

text: Vuonna 2013 kilpaili GRC sarjassa Dodgella sijoittuen sarjan loppupisteissä sijalle 10. Edelliesvuoden tapaan hän kilpaili myös NASCAR:in Nationwide sarjassa 33 osakilpailussa ollen loppupisteissä 14. Seuraavan kahden vuoden aikana Pastrana ajoi yksittäisiä kilpailuja GRC sarjassa, rallissa sekä NASCAR Camping Word Truck Seriesissä mutta ei suoranaiseti panostanut enää uraansa. 2016 kauden hän oli täysin ajamatta ja 2017 kaudella hän ajoi yhden Camping World Truck Seriesin kisan.


title: Travis Pastrana

text: Pastranasta on julkaistu vuonna 2008 myös elokuva: 199 Lives - The Travis Pastrana Story.


title: Invasion Live

text: Invasion Live on rockyhtye Magnumin vuonna 1989 julkaistu livealbumi. Kaikki kappaleet nauhoitettiin vuonna 1982 yhtyeen ollessa kiertueella Ozzy Osbournen kanssa.


title: Invasion Live

text: Kaikki kappaleet on säveltänyt ja sanoittanut Tony Clarkin ellei toisin mainita.


title: Leonardo (sarjakuvahahmo)

text: Leonardo on alun perin Mirage Studiosin ja nykyisin IDW:n sarjakuvissa esiintyvä hahmo. Kevin Eastmanin ja Peter Lairdin luoma hahmo esiintyi ensimmäisen kerran vuonna 1984 "Teenage Mutant Ninja Turtles" -sarjakuvalehden ensimmäisessä numerossa.


title: Leonardo (sarjakuvahahmo)

text: Leonardon tunnistaa sinisestä naamiosta, alun perin sarjakuvissa Leonardon naamionväri oli punainen. Hän käyttää aseenaan kahta ninjaken miekkaa, joita nimitetään kuitenkin Katanoiksi. Leonardo on nelikon vanhin kilpikonna ja hiljainen, joka ottaa erittäin tosissaan senseinsä Tikun ninjutsu-oppeja. Hän viettää aikaansa usein harjoitellen ja mietiskellen. Leonardolla on myös erittäin vahva kunnian tunne ja noudattaa erittäin tarkasti Bushidō-koodia. Hän yrittää pitää veljensä ruodussa ja poissa harmeista, koska Leolla on johtajan rooli nelikon kesken. Hän usein riitelee Rafaellin kanssa koska molemmat ovat vanhimmat veljekset ja kilpailevat johtajuudesta.


title: Leonardo (sarjakuvahahmo)

text: Leonardo on nimetty italialaisen renessanssin aikaisen maalarin Leonardo da Vincin mukaan.


title: Leonardo (sarjakuvahahmo)

text: Alkuperäisessä Kevin Eastmanin ja Peter Lairdin luomassa sarjakuvassa, Leonardo on ensimmäisen osan päähenkilö, joka varhaisissa tarinoissa ei ollut varsinaisesti johtaja, mutta otti aina ohjat käsiinsä, kun Turtlesit tekivät suunnitelmia (paitsi jos kyseessä on teknologia, Donatellon aluetta) ja puhuu koko ryhmän puolesta.


title: Leonardo (sarjakuvahahmo)

text: Mestari Tikku oli opettanut Leonardon kuten muutkin Turtlesit yhtä tehtävää varten, kostamaan Tikun isännän Hamato Yoshin kuoleman. Usean vuoden harjoittelun päätteeksi Tikku lähettää Turtlesit tappamaan New Yorkissa asuneen Silppurin. He onnistuivat myös tehtävässään, kun Donatello tappoi Silppurin granaatilla. Sittemmin Tikku antoi heille vapaat kädet, sillä asettama tehtävä oli suoritettu. Tikku kuitenkin katosi ja Raphael yhdessä muiden Turtlesien kanssa löysivät johtolankoja seuraamalla tiensä erääseen rakennukseen, jossa he puolestaan joutuivat vahingossa teleportaamisen myötä D'Hoonib planeetalle, jossa Turtlesit tapasivat Fugitoidin. He päättivät auttaa robottia, jota jahtasivat Liittovaltio ja Triceratonit. Turtlesit yrittivät paeta molempien joukkoja karkuun samalla tuskaillen huomanneensa joutuneen vieraalle planeetalle, eivätkä he tietäisi miten pääsisi takaisin kotiplanetalleen maahan. Triceratonit onnistuivat lopulta ampumaan heidän pakoaluksensa alas ja saivat siepattua Fugitoidin. Turtlesit seurasivat sieppaajia heidän bunkkeriin, joka osoittautuikin olevan avaruusalus, joka vei heidät erääseen asteroidiin, jonne oli rakennettu Triceratonien yhteiskunta. Alus laskeutui Rebublic Centraliin, jossa sotilaat veivät Fugitoidin heidän johtajalleen Zanramonille ja pian ilmoittivat löytäneensä neljä tunkeilijaa, jotka olivat kuolla happikatoon. Zanramon käski viedä heidät vankilaan, kun Fugitoidi tunnisti ne ystävikseen. Seuraavana päivänä Turtlesit joutuvat osallistumaan gladiaattori turnaukseen, jossa he joutuivat taistelemaan neljää Triceratonia Mixx Troloa, Xoite Damazia, Daz Ublemia ja Monza Ramia vastaan. Leonardon painottaessa yhteistyöhön he loikkaavat taisaisen kamppailun päätteeksi Michelangelon avustuksella areenan yllä lentävään alukseen, jonka avulla he syöksyvät kohti Zanramonin katsomoaitiota ja ottavat hänet panttivangiksi. Turtlesit pakottavat Zanramonia kertomaan nopeimman reitin ulos. Zanramon johdattaa Turtlesit ansaan, mutta joutuu ammutuksi. Samassa Tricetonien sotilaat piirittävät Turtlesit ja Fugitoidin, mutta samassa he teleportautuvat takaisin maaplaneetalle ja Utromien rakennukseen josta he alun perin joutuivat siirretyksi toiselle planeetalle.


title: Leonardo (sarjakuvahahmo)

text: Pian kaikki heräävät ja Triceratonit huomaavat olevansa tuntemattomassa paikassa ja ryhtyvät vastarintaan nähdessään Utromit metallisten ihmiskehojen sisällä. Utromit kuitenkin onnistuvat kukistamaan taistelun päätteeksi paikalle teleportauksen myötä saapuneet Triceratonien sotilaat. Samassa Tikku ilmaantuu Turtlesien iloksi paikkalle ja kertoi tarinansa kuinka hän päätyi rakennukseen. Pian sen jälkeen Yhdysvaltain armeija tunkeutui Utromien rakennuksen sisälle, sen noustessa uutisiin suuren valosäteen vuoksi. Utromit halusivat pelastaa Turtlesit korjaamalla rikki menneen siirtymälaitteen ohjauspaneelin. Valmiiksi saatua kaikki utromit ja turtlesit siirtyivät siirtymälaitteeseen, joka vei heidät takaisin turvaan Aprilin luokse. Armeijan joukot pääsivät muutaman käytävän läpi, kunnes rakennuksen itsetuhoutumisen varoituksen myötä he perääntyivät.


title: Leonardo (sarjakuvahahmo)

text: Jouluaattona Leonardo lähtee ulos juoksulenkille kattojen päälle, mutta Jalkaklaani on väijytyksessä ja hyökkää Leoa vastaan. Hän taisteli rohkeasti koko joukkoa vastaan, mutta lopulta klaani sai selvän yliotteen ja paiskasivat hädin tuskin tajuissaan olevan Leon Aprilin asunnon ikkunasta sisään.


title: Leonardo (sarjakuvahahmo)

text: Kun kilpikonnat, Tikku, April ja Casey Jones vetäytyivät Pohjois Hamptoniin Caseyn isoäidille kuuluneelle majatalolle, Leonardon haavat vievät aikaa parantua. Kuitenkin, kun fyysiset haavat ovat ummessa, hän vaikuttaa toivottomalta ja epävarmalta. Hän käy säännöllisesti metsällä metsästämässä peuroja, mutta epäonnistuu. Metsällä ollessaan hän näkee Aprilin putoavan jäätyneen järven jään läpi ja pelastaa hänet. Tarinan lopussa hän on ilmeisimmin saanut suuren osan itsevarmuudestansa takaisin.


title: Leonardo (sarjakuvahahmo)

text: Tarinassa "Paluu New Yorkiin" Raphael vaatii kaikkia kilpikonnia palaamaan New Yorkiin kohtaamaan Jalkaklaanin ja Silppurin, syyttäen Leonardoa pelkuruudesta. Kaksikko riitelee ja lopulta Raphael lyö Leonardon ladon seinän läpi ja lähtee yksin.


title: Leonardo (sarjakuvahahmo)

text: Kolme jäljelle jäänyttä lähtee seuraamaan Raphia New Yorkiin ja kehittävät suunnitelman Jalkaklaanin väijytykseksi. Kun muut taistelevat Jalkaninjoja ja geneettisiä hirviöitä, jotka ovat pukeutuneet Silppuriksi, vastaan, Raphael kohtaa oikean Silppurin vain tullakseen vihollisen kukistamaksi. Leonardo pelastaa veljensä. Raphael alistuu Leonardon johdolle, joka taistelee Silppuria vastaan yksin. Viholliset ovat kasvokkain Jalkalaanin päärakennuksen katolla ja lopulta Leonardo mestaa Silppurin. Myöhemmin kilpikonnat vievät Silppurin ruumiin satamaan ja asettavat sen palavana lautalle ajelehtimaan merelle.


title: Leonardo (sarjakuvahahmo)

text: "Kaupunki sodassa" -tarinassa koko kaupunki on jengisodassa ja viattomia siviilejä on jäämässä väkivallan uhreiksi. Tarinassa Leonardo tajuaa, että alituinen taistelu Jalkaa vastaan on välttämätöntä ja epäröi suuresti. Karai, Jalan johtaja Japanissa lähestyy heitä ja on tullut New Yorkiin yhdistääkseen Japanin ja New Yorkin Jalan. Hän esittää liittolaistarjouksen kilpikonnille, jos he auttavat häntä kaatamaan Eliittininjat, jotka ovat korkea muuri voimienyhdityksen välissä. Leonardo taivuttelee veljensä hyväksymään Karain tarjouksen (Raphaelin pettymykeksi) ja kaikki neljä kilpikonnaa työskentelevät Karain kanssa eliminoidakseen Eliitin.


title: Leonardo (sarjakuvahahmo)

text: Miragen toisessa osassa kilpikonnat alkavat elää eri paikoissa Leon valittaessa, että perhe on hajoamassa. Hän päättää asua uudessa löytämässään viemäripiilopaikassa. Michelangelo ja Raphael huomaavat muutoksen Leonardossa ja että hän on paljon leppoisampi, vaikka Raphael huomauttaakin että he pitävät hauskaa "mätkimällä kalloja".


title: Leonardo (sarjakuvahahmo)

text: Neljännessä osassa ristiriita Leonardon ja Raphaelin välillä on laskenut paljon, kun molemmat ovat kasvaneet aikuisiksi. Leonardolla on uusi kilpailija, Jalkaninja nimeltä Cha Ocho. Leo työskentelee Jalan ja Karain kanssa voittaakseen hänet.


title: Leonardo (sarjakuvahahmo)

text: 1990-luvulla aloittanut Image Comics sarjakuvakustantamo esitteli Leonardon melko samanlaisena kuin alkuperäinen. Hän oli itsevarma johtaja, mutta mukavampi paljon hankalampien veljiään kohtaan. Leonardo menetti myös kätensä Image Comicsin tarinoissa, mutta se ei estänyt häntä jatkamasta taisteluaan. Leonardo kokeili Donatellon tekemää proteesikättä, mutta tyytyi mieluummin käteen kiinnitettävään miekkaan.


title: Leonardo (sarjakuvahahmo)

text: Archie Comicsin sarjakuvassa Leonardo inhosi yli kaiken tuliaseita. Myös tulevaisuuden versio Leosta oli pettymys; hän oli perustanut ninjakoulun. Neljä hänen valio-oppilaista olivat Nobuko, Leonardon mahdollinen ihastus Miles, nuori tummaihoinen mies Carmen, latinonainen, sekä Bob, kaksijalkainen paviaani. Nämä oppilaat olivat "kasvanutta perhettä" kilpikonnille, ja Bob kutsui heitä kaikkia sedikseen.


title: Leonardo (sarjakuvahahmo)

text: Vuonna 2011 uudistetussa Turtles-sarjakuvissa Leonardo oli yksi neljästä koe-eläimestä Baxter Stockmanin johtamassa biotekniikka yhtiössä. Hän ja kolme muuta kilpkonnaa olivat tarkoituksena olla ensimmäiset supersotilas projektin kokeilut. He joutuivat ryöstettäväksi mönjän ohella. Tikku seurasi ryöstäjiä ja puri yhtä heistä naamaan, joka pudotti kilpikonnat sisältävän säkin kadulle. Paikalle saapunut kissa yritti viedä yhden heistä jonka Tikku onnistui pelastamaan. Pian kuitenkin ryöstäjät saapuivat hakemaan säkkiä, mutta Tikku onnistui raahaamaan sen hampaillaan viemäriin, jossa Leonardo ja muut kilpikonnat muuttuivat mönjän myötä eläin hybrideiksi. Kahdeksantoista kuukautta myöhemmin he ovat jatkaneet kadonneen veljensä etsintöjä. Leonardo ilmaisi olevansa erittäin päättäväinen löytääkseen veljensä Tikun käskiessä häntä löytämään Raphaelin. Sen sijaan Donatello ja Michelangelo ovat enemmän skeptisiä kadonnen veljen olemassaoloon. Leonardo löysi lopulta Raphaelin yhdessä muiden turlesien kanssa. Perhe oli koossa ja Tikku lahjoitti kaikille uuden väriset naamiot ja Leonardo sai itselleen sinisen värin. Myöhemmin Turtlesit kohtasivat Silppurin, joka oli siepannut Tikun saadakseen hänet heidän puolelleen. Tikku onnistui pakenemaan Turtlesien pelastettua hänet. Tikku selitti heille jälleensyntymisestä ja uskoi olevansa Hamato Yoshi entisessä elämässään. Hän antoi pojilleen tehtäväksi tappaa Silppuri, joka oli muinoin tappanut heidät. Leonardo poti myöhemmin syyllisyyttä, kun Slash hyökkäsi heidän kimppuunsa Donatellon esitellessä veljilleen heidän uutta piilopaikkaa. Michelangelo pelasti heidät aluksi Slashin kynsistä, mutta toisella kertaa Leonardo yritti puhua järkeä pedolle. Vahingon kautta Leonardo vahingossa vahingoitti Slashia miekallaan, joka putosi veteen ja huuhtoutui pois. Väliaikaisesti hänet oli vangittu ja aivopesty ja hänestä tuli jalkaklaanin toinen komentaja mutta myöhemin vapautui.


title: Leonardo (sarjakuvahahmo)

text: Leonardon ensimmäinen animaatioversio syntyi vuoden 1987 Turtles – mutanttikilpikonnat -animaatiossa, jossa hänen alkuperäisenä ääninäyttelijänä toimi Cam Clarke ja suomeksi dubatuissa versiossa Tom Wentzel. Hän toimi Turtlesien johtajana ja oli yleensä erittäin vakava muihin nähden, eikä juurikaan kertoillut mitään vitsejä. Leonardo oli myös hyvin terävä-älyinen johtaja, kuten sarjakuvissa. Lukeminen ja mietiskely kuului Leonardon päivän rutiineihin, joista varsinkin lukeminen kuului hänen harrastuksiinsa.


title: Leonardo (sarjakuvahahmo)

text: Leonardon toinen animaatioversio syntyi vuoden 2003 Teini-ikäiset mutanttininjakilpikonnat -animaatiossa, jossa hänen ääninäyttelijänään toimi Michael Sinterniklaas, suomenkielisessä versiossa ensiksi kausilla 1-2 Samuel Harjanne ja myöhemmin kausilla 3-7 Markus Blom. Mirage Studiosin ja 4Kids Entertainmentin tuottamassa animaatiosarjassa Leonardo on sarjan päähenkilö, ryhmänsä hiljainen johtaja ja myös hengellisin kilpikonna.


title: Leonardo (sarjakuvahahmo)

text: Leonardolla on erittäin läheinen suhde perheeseensä (erityisesti mestari Tikkuun) ja hän omaa vahvan kunnian tunteen sekä itsekurin. Leonardo on tunteellisempi ja itseään epäilevämpi kuin edellisessä animaatiossa. Hän kantaa vastuun perheestään ja pyrkii aina asettamaan sen hyvinvoinnin etusijalle. Tämä luo hänelle myös paljon paineita ja hän tuntee epäonnistuneensa velvollisuuksissaan, jos joku hänen perheestään vahingoittuu tai joutuu vaaraan. Epäonnistumispelon lisäksi Leonardo tuntuu välillä kärsivän työnarkomaniasta, kun hän kieltäytyy lepäämästä ja luovuttamasta ennen kuin annettu tehtävä on suoritettu. Huolimatta tarpeestaan pyrkiä aina täydellisyyteen Leonardo on yksi nelikon taitavimpia taistelijoita yhdessä Raphaelin kanssa, ja on harjoitellut Tikun ohella myös tämän sensein, Hamato Yoshin, sensein, Ikuisen, kanssa. Jälkimmäisen kanssa hän harjoitteli lähinnä siksi, että oppisi luopumaan liiallisesta täydellisyyden tavoittelusta. Hän on taistellut menestyksekkäästi erityisesti Silppuria ja Karaita vastaan, todistaen omaavansa oivan strategisen mielen ja kykenee pitämään itsensä rauhallisena tukalissakin tilanteessa. Yksi Leonardon silmiinpistävimmistä ominaisuuksista on kuitenkin hänen tapansa uskoa hyvää muista, jopa mahdollisista vihollisista, kuten Karaista. Hänellä on myös kunnian puolesta tarve pelastaa vaaraan joutunut vastustaja, kuten silloin, kun hän työnsi Rottakuninkaan pois kaatuvan savupiipun alta, tai kun hän nosti kielekkeeltä roikkuvan Karain turvaan kesken taistelun.


title: Leonardo (sarjakuvahahmo)

text: Sarjakuvaan perustuvassa jaksossa, Leonardo lähti ulos juoksulenkille katoille, Jalkaninjat ja hunni olivat väijytyksessä ja hyökkäsivät häntä vastaan. Hän taisteli koko joukkoa vastaan, mutta eliittininjat löivät hänet. Aprilin luona Donatello, Raphael ja Mihcelangelo odottivat veljensä paluuta, Leonardo heitetiin ikkunasta sisään, samalla hän kertoi että Silppuri oli palannut.


title: Leonardo (sarjakuvahahmo)

text: Myöhemmin Raphael, Michelangelo, Donatello, Tikku, April ja Casey olivat Caseyn isoäidin vanhalla tilalla haavoittuneen Leonardon kanssa, he muistelevat Leonardon kanssa viettämiään aikoja. Tikku kertoo, että pienenä Leonardo pelkäsi korkeita paikkoja, mutta pääsi siitä eroon pelastettuaan senseinsä. Raphael taas muisteli, kun hän ja Leonardo olivat nuorina törmänneet viemärialligaattoriin ja Raphael oli hyökännyt suin päin sen kimppuun. Leonardo oli yrittänyt kertoa hänelle erästä asiaa, mutta Raphael oli kieltäytynyt. Lopulta Leonardo painoi alligaattoria unipisteestä, jolloin peto nukahti.


title: Leonardo (sarjakuvahahmo)

text: 3. Kauden lopussa kun kilpikonnat ja mestari Tikku taistelivat Silppuria vastaan, kaikki haavoituivat pahasti ja Karai leonardon miekkalaan jopa lävisti Leonardon kilven (Josta jäi arpi). Kun Utromit olivat karkottaneet Silppurin, hän muuttui vihaiseksi niin kuin Raphael, koska hän syyti itseään siitä, että hän ei pystynyt suojelemaan heitä. Hän oli kerran vihan vallassa miekallaan iskenyt mestari Tikkua, tämä lähetti hänet Japanin etsimään Ikuista joka oli Tikun sensein, Hamato Yoshin, sensei. Saavuttuaan Ikuisen temppelille Leonardo taisteli kivistä olentoa vastaan ja hän leikkasi sen pään jossa oli häneen kasvot ja ymmärsi viimein, että teki perheensä suojelemiseksi sen minkä voi, joten hänellä ei ollut syytä rankaista itseään. Tämän jälkeen Leonardon luonne palautui entiselleen.


title: Leonardo (sarjakuvahahmo)

text: Leonardo esiintyi vuoden 2012 Teini-ikäiset mutanttininjakilpikonnat -sarjassa tuttuun tapaan Turtles-nelikon johtajana, kun Tikku valitsi hänet pikaisen meditoinnin jälkeen. Leonardo käyttää aseinaan kahta katanaa ja wakizashia. Leonardo seuraa mielellään animaatiosarjoja "Space Heroes", "Super Robo Mecha Force Five!", "Crognard the Barbarian" ja "Chris Bradford's 2 Ruff Krew". Hän pitää kovasti esikuvanaan erityisesti ensimmäisen sarjan päähenkilöä kapteeni Ryania. Leonardo usein ottaa mallia sarjojen hahmojen puheista ja yrittää tuoda niitä esiin johtaessaan omia veljiään. Hän on ihastunut Karaihin.


title: Leonardo (sarjakuvahahmo)

text: Hahmon äänenä toimii ensimmäisellä kaudella sekä suuren osan toisesta kaudesta Jason Biggs. Muissa toisen kauden jaksoissa hahmon äänenä on Dominic Catrambone. Kolmannesta kaudesta eteenpäin Leonardon äänenä on Seth Green. Suomenkielisenä äänenä Jon-Jon Geitel.


title: Leonardo (sarjakuvahahmo)

text: Leonardon ensi esiintyminen elokuvassa tapahtui vuonna 1990 elokuvassa Teini-ikäiset mutanttininjakilpikonnat, jossa hänen äänenään toimi Brian Tochi ja asussa David Forman. Kolmessa ensimmäisessä elokuvissa Leonardo oli usein vaatimaton ja tunteellinen johtaja, jakoi harvoin suoria komentoja. Hän myös vitsaili tavallista enemmän veljestensä kanssa, kuin aiemmissa Turtlesien sarjoissa ja sarjakuvissa. Leonardo kykeni ensimmäisessä elokuvassa ottamaan telepaattisesti yhteyttä mestari Tikkuun, joka oli kidnapattu. Lisäksi hän oli ainoa Turtlesnelikosta, joka onnistui vahingoittamaan vakavasti Silppurin.


title: Leonardo (sarjakuvahahmo)

text: Neljännessä elokuvassa TMNT Turtlesit ovat voittaneet Silppurin, mutta veljesten tiet eroavat, kun mestari Tikku lähettää Leonardon Keski-Amerikkaan kehittämään taitojaan tullakseen paremmaksi johtajaksi. Hänen harjoitusjaksonsa kuitenkin pitkittyy Leon epäröidessä kehitystään. April O'Neil onnistuu hieman suostuttelemaan Leonardoa palaamaan takaisin New Yorkiin, joka tulee sopivaan aikaan estämään veljiensä kanssa maaplaneetan uusinta uhkaa. Sitä ennen Leo joutui selvittämään välinsä Raphaelin kanssa. Hahmon äänenä toimi James Arnold Taylor. Suomenkielisessä versiossa hänen äänenään oli jo 2003-luvun animaatiosarjasta tuttu Markus Blom.


title: Leonardo (sarjakuvahahmo)

text: Vuoden 2014 Teenage Mutant Ninja Turtles -elokuvassa Leonardo on ryhmänsä johtaja, vanhin ja varovaisin kilpikonna. Hän käyttää aseinaan kahta katanaa ja muistuttaa asultaan samuraita. Leonardo oli yksi tohtori O'Neilin ja Eric Sacksin koe-eläimistä, kun kaksikko yritti luoda jotain mullistavaa. Tulipalon sattuessa April pelasti kaikki koe-eläimet ja jätti heidät viemäriin, jossa he mutatoituivat ja saivat ihmismäisiä piirteitä. Tikku opetti kaikille ninjitsua ja valitsi lopulta Leonardon veljesten johtohahmoksi, jolla olisi suuri vastuu pitää huoli kaikista. New Yorkin joutuessa Jalkaklaanin rikollisaallon uhriksi ja Silppurin noustua esille katalalla juonellaan, nousivat Turtlet Leonardon johdolla pysäyttämään heidän pahat aikeet. Hahmoa näytteli motion capturena Pete Ploszek ja äänestä vastasi Johnny Knoxville.


title: New York Times Building

text: New York Times Building eli New York Times Tower on pilvenpiirtäjä New York Cityn Manhattanin Midtownin alueella. Sitä käyttää pääasiallisesti viestintäyhtiö The New York Times Company. Sen rakennustyöt käynnistettiin vuonna 2003 ja se valmistui vuoden 2007 toisella neljänneksellä. Pilvenpiirtäjä yltää 319 metrin korkeuteen ja siinä on 52 kerrosta. Rakennuksen suunnittelusta ovat vastanneet arkkitehtitoimistot Renzo Piano Building Workshop ja FXFOWLE Architects. Sisätilat ovat Genslerin käsialaa.


title: Steve Hillage

text: Stephen "Steve" Simpson Hillage (s. 2. elokuuta 1951 Lontoo) on brittiläinen muusikko, joka soittaa pääasiassa kitaraa. Hän aloitti varsin kokeellisen ja psykedeelisen uransa 1960-luvun lopulla ja on ollut tekemisissä muun muassa progressiivisen rockin niin sanotun Canterburyn koulukunnan ja elektronisen tanssimusiikin kanssa. Erilaisten sooloprojektiensa lisäksi hän on vaikuttanut esimerkiksi yhtyeissä Gong ja System 7.


title: Jäätyneitä lauluja

text: Jäätyneitä lauluja on Ismo Alangon toinen sooloalbumi. Se julkaistiin vuonna 1993. Levyn äänimaailma on hyvin kone- ja syntetisaattorihenkinen.


title: Jäätyneitä lauluja

text: Kaikki kappaleet säveltänyt ja sanoittanut Ismo Alanko.


title: Marauder

text: Marauder on rockyhtye Magnumin vuonna 1980 julkaistu livealbumi. Se nauhoitettiin yhden illan aikana Lontoon Marquee-klubilla joulukuussa 1979. Albumi ylsi Ison-Britannian albumilistalla sijalle 34. Vuonna 2005 levystä julkaistiin laajennettu erikoisversio.


title: Marauder

text: Kaikki kappaleet on säveltänyt ja sanoittanut Tony Clarkin.


title: Melaniini

text: Melaniini on musta tai ruskea väriaine, jonka yleisin biologinen muoto on rakenteeltaan indolikinonin, dihydroksi-indolikarboksyylihapon tai molempien polymeeri. Melaniinien molekyylirakenne vaihtelee melkoisesti, mutta niitä on kahta päätyyppiä: eumelaniinit ja feomelaniinit. Eumelaniinit ovat 5,6-dihydroksi-indolin polymeereja ollen väriltään ruskeasta mustaan. Feomelaniinit sisältävät enemmän rikkiä ja vaihtelevat väriltään punaisesta keltaiseen; punaisia ovat erytromelaniini ja trikosideriini.


title: Melaniini

text: Eläimillä, kasveilla ja alkueliöillä melaniini toimii pigmenttinä. On epäselvää, esiintyykö melaniinia bakteereilla ja arkeoneilla. Laajassa mielessä melaniinilla voidaan tarkoittaa mitä tahansa polyasetyleenien, polyaniliinien tai polypyrrolien muodostamaa mustaa tai ruskeaa väriainetta.


title: Melaniini

text: Ihmisillä melaniinia on ihossa, hiuksissa, silmän verkkokalvon pigmenttiepiteelissä, lisäkilpirauhasessa, sisäkorvan simpukkatiehyen suonijuovassa "stria vasculariksessa", ja aivojen tietyissä osissa, kuten sinertävän aivotäplän "locus ceruleus" ja mustatumakkeen eli "substantia nigra" -alueilla. Melaniini on ihmisen ihonvärin pääasiallinen määrääjä. Melaniinia tuottavia soluja kutsutaan melanosyyteiksi, ja ne sijaitsevat ihon orvaskedessä.


title: Melaniini

text: Runsas feomelaniinin tuotanto ihmisellä aiheuttaa usein vaalean ihon sekä hiukset ja mahdollisesti pisamia.


title: Melaniini

text: Albinismi on luokka geenimutaatioita, joissa elimistö ei pysty tuottamaan melaniinia.


title: Tilusvaihto

text: Tilusvaihto on kiinteistötoimitus, jossa vaihdetaan eri kiinteistöihin kuuluvia alueita keskenään. Alueiden on oltava suunnilleen samanarvoiset ja mahdollinen arvoero on korvattava rahalla. Tilusvaihdolla pyritään parantamaan kiinteistöjen tarkoituksenmukaista käyttöä esimerkiksi poistamalla enklaavi, oikaisemalla rajan mutka tai siirtämällä raja tien tai ojan mukaiseksi.


title: Tilusvaihto

text: Tilusvaihto perustuu yleensä kiinteistöjen omistajien väliseen sopimukseen, mutta vähäisten alueiden kohdalla tulee kysymykseen myös pakollinen tilusvaihto.


title: Luettelo Teräsmiehen vihollisista

text: Tämä on luettelo sarjakuvahahmo Teräsmiehen vastustajista.


title: Walhalla

text: Walhalla on saksalaisten merkkihenkilöiden rintakuvia ja muistolaattoja sisältävä marmoritemppeli lähellä Regensburgin kaupunkia, Tonavan varrella, Saksan Baijerissa. Sen rakennutti Baijerin kuningas Ludvig I vuosina 1830–1842. Temppelin suunnittelusta vastasi saksalainen arkkitehti Leo von Klenze, ja sen esikuvana toimi Ateenan Parthenonin temppeli. Nimensä se sai skandinaavisen mytologian Valhallan mukaan.


title: Walhalla

text: Nykyisin kuninkaan sijaan Baijerin hallitus päättää Walhallaan lisättävistä henkilöistä. Ehdotuksia voi tehdä kuka tahansa, mutta päästäkseen ikuistettavaksi temppeliin merkkihenkilön täytyy olla ollut kuolleena vähintään 20 vuoden ajan.


title: Guadaleten taistelu

text: Guadaleten taistelu käytiin vuonna 711 nykyisen Espanjan eteläosassa islamilaisten maurien ja kristittyjen länsigoottien välillä. Taistelu päättyi länsigoottien tappioon ja oli samalla alku goottien Pyreneiden niemimaata hallinneen valtakunnan nopealle tuholle.


title: Guadaleten taistelu

text: Guadaleten taistelua käsittelevät lähteet ovat valitettavasti epäluotettavia, sillä tiedot on pantu kirjalliseen muotoon vasta vuosikymmeniä tapahtuneen jälkeen ja nämäkin ovat vuosisatojen saatossa vääristyneet. Edes taistelun tarkka paikka ei siis enää ole tiedossa. Yleisimmin käytetty nimi tulee Guadalete-joesta, Rio Guadalete, mutta usein käytetään puhutaan myös Barbate-joesta, Rio Barbate, kumpikin nimi saattaa olla oikein. Varmaksi tiedetään vain päivämäärä: taistelu on täytynyt käydä 19. heinäkuuta 711, oletettavasti näiden kahden edellä mainitun joen välimaastossa, mutta ei kuitenkaan Jerez de la Fronteran luona, kuten usein mainitaan, vaan pikemminkin Arcos de la Fronteran paikkeilla. Eriävät paikkamääritykset voivat johtua siitä, että maurit olivat pystyttäneet leirinsä Barbaten ja gootit Guadaleten rantaan; näin turvattiin joukkojen vesihuolto. Vanha roomalainen tie johti sinne pohjoisesta, ja maurien komentaja Tarik ibn Zijad toi joukkonsa tätä reittiä myöten etelästä Tarifan ja Gibraltarin seuduilta.


title: Guadaleten taistelu

text: Roderikin tappion perusta oli luotu jo aiemmin ja se on nähtävissä kamppailussa länsigoottien kruunusta, johon eivät sekaantuneet enää vain aateliset vaan myös sotapäälliköt. Pelkästään tästä syystä olisi ymmärrettävää, että Roderikin kilpailijat olisivat pyytäneet maureilta apua häntä vastaan, tarina jota monet historiateokset pitävät faktana. Mutta vaikka tätä tietoa usein kerrotaankin totena, ei se ole todistettavissa suuntaan jos toiseenkaan. Maurit saattoivat tulla auttamaan edellisen kuninkaan perillisiä, mutta yhtä hyvin heidän hyökkäyksensä saattoi olla oma-aloitteinen.


title: Guadaleten taistelu

text: Joka tapauksessa maurien sotavoimat, pääasiassa berbereitä nykyisestä Marokosta, Tarik ibn Zijadin johdolla käyttivät hyväkseen länsigoottien kuningaskunnan sisällissotamaista tilannetta ja purjehtivat Gibraltarinsalmen ylitse (taustaa maurien valloitusretkelle, Islamin laajeneminen). Samaan aikaan kuningas Roderik oli baskien kapinoinnin vuoksi pohjoisessa. Hän kiiruhti etelään ja niin kohtasivat kesällä 711 kuninkaansa johtamat gootit Tarikin johtaman ja Pohjois-Afrikan kuvernööri Musa ibn Nusairin ylipäällikkyyden alaisen muslimiarmeijan. Muslimiarmeija oli tässä vaiheessa vahvuudeltaan 12 000 miestä; Roderikin armeijan koosta ei ole varmuutta, mutta todennäköisesti sen on pitänyt olla lähes kaksinkertainen.


title: Guadaleten taistelu

text: Roderikin rinnalla komensivat goottiarmeijaa nähtävästi myös Vitizan molemmat veljet; siis sittenkin sekä Roderikin kannattajat että tämän poliittiset vastustajat kävivät yhdessä taisteluun hyökkääjää vastaan ja myös kaatuivat samassa taistelussa. Lähteissä olevat kertomukset Vitizan seuraajakunnan petoksesta taistelun aikana juontavat juurensa vasta myöhempään perimätietoon. Sen sijaan väitetään, että goottiarmeija oli hyökkääjää taktisesti paljon heikompi ja ilmeisesti oma väki painosti kuninkaan aloittamaan taistelun liian aikaisin ja epäsuotuisissa olosuhteissa. Taistelun tarkempaa kulkua ei tunneta, vain että kuningas Roderik taistelun tuoksinassa lopulta kaatui (tai mahdollisesti katosi), ja samalla länsigoottien järjestäytynyt vastarinta murtui.


title: Guadaleten taistelu

text: Vaikka itse taistelusta tiedetään vain vähän, oli sillä kauaskantoiset seuraukset. Sisällissodan ja sen seurausten jo vakavasti heikentämä länsigoottien valtakunta romahti täydellisesti lyhyen ajan kuluessa, ja maahan hyökkäävät muslimit saattoivat seuranneina vuosina valloittaa lähes koko Pyreneiden niemimaan sekä tunkeutua edelleen aina Ranskan eteläosiin; pohjoisessa muslimijoukot pysäytti vihdoin Kaarle Martel lähellä Poitiersia Toursin taistelussa 732. Ainoastaan Pyreneiden niemimaan kaukaisimmassa pohjoisosassa pysyivät goottien joukot vallassa; siellä myös goottilaiset perinteet säilyivät vielä pitkään. Näiltä alueilta käsin alkoi Reconquista, takaisinvaltaus, joka päättyi vasta Granadan sulttaani Mohammad XII:n antautumiseen 1492.


title: Selmasongs

text: Selmasongs on Lars von Trierin elokuvan "Dancer in the Dark" soundtrack, joka julkaistiin vuonna 2000. Kaikki albumin kappaleet on säveltänyt Björk. Albumi on nimetty Björkin roolihahmon Selman mukaan.Elokuvassa kuullaan kaikki muut kappaleet lukuun ottamatta kappaletta "New World". "New World" soi kuitenkin videolla lopputekstien aikana. Kappaleen "I've Seen It All" laulaa Björk yhdessä Thom Yorken kanssa. Elokuvassa kuullaan näyttelijä Peter Stormaren ääntä.


title: Selmasongs

text: Björk teki kappaleeseen "Scatterheart" suuria muutoksia soundtrackiä varten. Sanat ovat erilaiset, ja Björk laulaa yksin, toisin kuin elokuvassa.


title: Étienne Geoffroy Saint-Hilaire

text: Étienne Geoffroy Saint-Hilaire (15. huhtikuuta 1772 Étampes, Seine-et-Oise – 19. kesäkuuta 1844 Pariisi) oli ranskalainen luonnontieteilijä.


title: Étienne Geoffroy Saint-Hilaire

text: Saint-Hilaire oli Jean-Baptiste Lamarckin kollega, joka kehitteli ja puolusti Lamarckin evoluutioteoriaa.


title: Étienne Geoffroy Saint-Hilaire

text: Saint-Hilaire opiskeli Collège de Navarressa Pariisissa, jossa hänen luonnonhistorian opettajanaan toimi Mathurin Jacques Brisson. Hän jatkoi opintojaan College de Francessa ja Jardin des Plantesissa. Maaliskuussa 1793 Louis-Jean-Marie Daubenton perusti hänelle museoapulaisen viran, mutta jo kesäkuussa 1793 hänet valittiin vastaperustetun Muséum National d'Histoire Naturellen eläintieteen professoriksi. 1794 hän oli kirjeenvaihdossa Georges Cuvierin kanssa, mikä johti siihen, että he julkaisivat yhdessä viisi kirjoitusta, joista yhdessä, nisäkkäitä koskevassa, Cuvier esitti eläintieteellisen systematiikkansa. "Histoire des Makis, ou singes de Madagascar" (1795) oli Saint-Hilairen perustavanlaatuinen kirjoitus omasta teoriastaan.


title: Étienne Geoffroy Saint-Hilaire

text: 1798 hänet valittiin Napoleonin suurelle tutkimusretkelle Egyptiin. Retkelle osallistui 167 tiedemiestä ja taiteilijaa. Tammikuussa 1802 hän palasi Pariisiin. 1807 hänet äänestettiin Ranskan Tiedeakatemian jäseneksi. Maaliskuussa 1808 Napoleon valitsi hänet tutustumaan Portugalin museoihin. 1809 hän sai professorin viran Pariisissa ja siitä alkaen hän keskittyi tieteelliseen tutkimukseen ja julkaisi useita teoksia, muun muassa "Philosophie anatomique" (1818, 1822).


title: Étienne Geoffroy Saint-Hilaire

text: Heinäkuussa 1840 Sait-Hilaire sokeutui ja muutamaa kuukautta myöhemmin hänellä oli halvauskohtaus. Hän luopui virastaan museossa 1841. Hänen seuraajakseen valittiin hänen poikansa Isidore Geoffroy Saint-Hilaire.


title: Étienne Geoffroy Saint-Hilaire

text: Saint-Hilarie nimesi lukuisia eliöitä, muun muassa röyhelökotingan.


title: Saharanpussitiainen

text: Saharanpussitiainen ("Anthoscopus punctifrons") on pussitiaisten heimoon kuuluva varpuslintu. Lajin nimesi Karl Jakob Sundevall 1850.


title: Saharanpussitiainen

text: Pussitiaisen kokoinen, vihertävä pikkulintu.


title: Saharanpussitiainen

text: Laji elää Afrikassa Sahelin puoliautiomaalla. Esiintymisalueen laajuus on noin 1,3 miljoonaa neliökilometriä. Lajin kanta on elinvoimainen.


title: Saharanpussitiainen

text: Sahelin akasiaa ja pensaikkoa kasvavat savannit.


title: Saharanpussitiainen

text: Pesä on taitavasti kasvinosista punottu oksasta riippuva kori, jossa lentoaukko on pesän yläosan sivulla.


title: Saharanpussitiainen

text: Hyönteissyöjä.


title: Louhi ja Murska

text: Louhi ja Murska olivat Espoon Keilaniemessä sijaitsevan Tieteen tietotekniikan keskuksen CSC:n kaksi supertietokonetta.


title: Louhi ja Murska

text: "Louhi" oli CSC:n supertietokone, jonka laskennallinen huipputeho oli 86,7 teraflopsia (eli 86,7 biljoonaa laskutoimitusta sekunnissa). 27. kesäkuuta 2007 järjestetyssä Linpack-testissä Louhi saavutti 8,9 teraflopsin vauhdin saaden näin sijan 109 TOP500-listalta.Louhen käyttötarkoitus oli toimia niin kutsuttuna "capability"-koneena, eli laskea rinnakkain toisistaan riippuvaisia laskutoimituksia. Lopullisessa kokoonpanossa vuonna 2008 Louhi saavutti teoreettisen 100 teraflopsin laskentatehon ollen näin yksi Euroopan tehokkaimmista supertietokoneista.


title: Louhi ja Murska

text: "Murska" oli CSC:n superklusteri, jonka laskennallinen huipputeho oli 11,3 teraflopsia. 27. kesäkuuta 2007 järjestetyssä Linpack-testissä Murska saavutti 8,2 teraflopsin vauhdin saaden näin sijan 118 TOP500-listalta.Murskan käyttötarkoitus oli toimia niin kutsuttuna "capacity"-koneena, eli suorittaa perättäisiä, toisistaan riippumattomia laskutoimituksia.


title: Los Lobos

text: Los Lobos (, alun perin "Los Lobos Del Este Los Angeles") on vuonna 1973 perustettu yhdysvaltalainen rockyhtye, jonka musiikki koostuu rock and rollista, tejanosta, countrysta, kansanmusiikista, rhythm and bluesista sekä bluesista. Yhtyeen tunnetuin kappale on vuonna 1959 kuolleen laulaja Ritchie Valensin alun perin laulama, vuonna 1986 valmistunut coverversio kappaleesta "La Bamba", jota käytettiin myös samana vuonna ilmestyneeseen, Valensin elämästä kertovaan samannimiseen elokuvaan.


title: Riverside Stadium

text: Riverside Stadium on jalkapallostadion Middlesbroughissa, Englannissa ja se toimii Middlesbrough FC:n kotistadionina. Stadion avattiin vuonna 1995. Riverside Stadium on kapasiteetiltaan 35 100 suuruinen, mutta tulevaisuudessa on suunnitelmissa nostaa kapasiteettia 42 000:een. Stadion oli suurin mitä oli Englantiin rakennettu sitten toisen maailmansodan.


title: Riverside Stadium

text: Riverside Stadium korvasi Ayresome Parkin, joka oli ollut Boron kotistadionina aina kaudesta 1903–04 lähtien. Alun perin stadion oli 30 000 katsojaa vetävä, mutta lopulta kapasiteetti vakiintui nykyiseen ja 16 miljoonaa maksanut stadion valmistui jo 32 viikossa. Stadionin nimen päättivät Boron fanit, jotka suorittivat äänestyksen ennen Ayresome Parkin viimeistä ottelua. Muut vaihtoehdot nimeksi olivat: "Middlehaven Stadium", "Erimus Stadium" ja "Teesside Stadium". Kun stadion ensimmäistä kertaa avattiin oli nimi silloin Cellnet Riverside Stadium (ja sitten BT Cellnet Riverside Stadium). Syy siihen oli 3 miljoonan punnan arvoinen sponsorisopimus Cellnet:n kanssa. Sopimus päättyi kauden 2001–02 jälkeen.


title: Riverside Stadium

text: Ensimmäinen ottelu pelattiin stadionilla 26. elokuuta 1995, kun 28 286 katsojan edessä (korkein katsojamäärä 14 vuoteen) Middlesbrough kohtasi Chelsean. Boro voitti ottelun numeroin 2–0. Craig Hignett sai kunnian olla uuden stadionin ensimmäinen maalintekijä.


title: Riverside Stadium

text: Kuten Ayresome Parkissa, on myös Riversidella pelattu kansainvälisiä otteluita. 30. kesäkuuta 2003 Englanti kohtasi Slovakian vuoden 2004 EM-kisojen karsintaottelussa. Englanti voitti 2–1


title: Riverside Stadium

text: "Kaikki tieto Englannin Valioliiga -otteluista.


title: Japanin puolustusministeriö

text: Japanin puolustusministeriö () on yksi Japanin valtionhallinnon ministeriöistä. Aikaisemmin se oli Japanin puolustusvirasto (), ministeriö siitä tuli 9. tammikuuta 2007 edellisen vuoden joulukuussa hyväksytyn lain perusteella. Ministeriön päärakennus sijaitsee Ichigayan kaupunginosassa Shinjukun erillisalueella Tokiossa. Puolustusministeriö on Japanin hallituksen suurin ministeriö: vuonna 2005 sen henkilökuntaan kuului 276 890 vakituista työntekijää, joista 253 180 oli sotilaita.


title: Japanin puolustusministeriö

text: Puolustusministeriön täytyy hallituksen ministeriönä olla Japanin perustuslain artiklan 66 mukaan olla täysin siviilihallinnassa.


title: Japanin puolustusministeriö

text: Puolustusvoimien ylin komentaja on pääministeri, joka on vastuussa suoraan Japanin parlamentille. Kansallisessa hätätilassa pääministerillä on valta komentaa Japanin itsepuolustusvoimien eri osat liikkeelle parlamentin suostumuksella. Äärimmäisessä hätätilassa suostumus voidaan hankkia myöhemmin.


title: La Bamba

text:
La Bamba on meksikolainen kansanlaulu, jonka teki yleismaailmallisesti tunnetuksi laulaja Ritchie Valens vuonna 1958. Kappaleesta tuli hyvin tunnettu ympäri maailmaa ja sitä pidetään Valensin tunnetuimpana kappaleena. Hän oli kappaleen teon aikana 17-vuotias.
Kappaleesta on tehty lukuisia coverversioita. Tunnetuin lienee Los Lobos -yhtyeen vuonna 1986 tekemä versio, joka tehtiin myös Valensista kertovaan samannimiseen elokuvaan. Elokuvassa päähenkilöitä näyttelevät Lou Diamond Phillips (Ritchie Valens) ja Esai Morales (Bob Valenzuela).


title: St. Andrew’s (stadion)

text: St. Andrew’s on jalkapallostadion Birminghamissa, Englannissa. Se toimii Birmingham City FC:n kotistadionina. Vuonna 1906 avatulle stadionille mahtuu 30 009 katsojaa.


title: St. Andrew’s (stadion)

text: Birmingham City (silloinen Small Heath) muutti stadionille Muntz Streetilta vuonna 1906 ja ensimmäinen ottelu pelattiin Saltley Collegea vastaan 11. syyskuuta. Small Heath voitti helposti 5–0. Vuosien varrella St. Andrew’sia on kunnostettu muutamaan otteeseen. Stadionin katsojaennätys on vuodelta 1939, kun Birmingham kohtasi Evertonin 66 844 katsojan edessä FA Cupin viidennellä kierroksella.


title: Tales from Topographic Oceans

text: Tales from Topographic Oceans on brittiläisen Yes-yhtyeen kuudes studioalbumi. Alun perin levyn julkaisi tupla-LP:nä Atlantic Records 7. joulukuuta 1973.


title: Tales from Topographic Oceans

text: Levyn perusidean keksi Jon Anderson yhtyeen kiertueen Japanin osuudella helmikuussa 1973 lukiessaan n elämäkertaa ja sen kuvausta shastrisista kirjoituksista. Steve Howe ja Anderson tekivät albumin rungon kiertueen aikana johtoajatuksena neljä osaa, jotka kuitenkin olisivat yhdessä kokonaisuus. Muiden osuudeksi jäi täydentää sävellykset. Sävellystyötä tehtiin myös studiossa lähes suoraan äänityksien aikana ja siten niihin sekä editointiin kului viisi kuukautta.


title: Tales from Topographic Oceans

text: "Tales from the Topographic Ocean" on Yesin ehkä kiistellyin levy. Monet yhtyeen ihailijat pitävät levystä ja se nousi korkealle albumilistoilla, kenties yhtyeen aiemman suosion siivittämänä. Monet kriitikot eivät kuitenkaan suhtautuneet levyyn kovin suopeasti.


title: Tales from Topographic Oceans

text: Yhtyeen jäsenet ovat myöntäneet, että tupla-LP oli liikaa ja että ideoita ei ollut riittävästi tasapainoiseen, kantavaan kokonaisuuteen, mutta todenneet, että materiaalista olisi saanut hyvän 50 minuutin kokonaisuuden, jos CD-formaatti olisi ollut olemassa.


title: Tales from Topographic Oceans

text:
Rick Wakeman kritisoi jo tekoaikaan musiikin suuntaa ja heikkoa valmistautumista ennen studiota. Hän on todennut osan materiaalista olleen käytännössä jammailua ilman rakennetta ja suuntaa.
Äänitysten aikaan hän purki turhautumistaan soittamalla kosketinsoitinosuuksia Black Sabbath -yhtyeen "Sabbath Bloody Sabbath" -albumille, jota äänitettiin naapuristudiossa, mutta hänelle kehittyi samalla myös paha alkoholiongelma.


title: Tales from Topographic Oceans

text: Levyä seuranneella kiertueella yhtye soitti koko tupla-LP:n alusta loppuun, mikä turhautti Wakemania edelleen, sillä hänellä ei ollut joissakin osioissa lainkaan soitettavaa. Wakeman jättikin yhtyeen tätä levyä seuranneen kiertueen jälkeen.


title: Tales from Topographic Oceans

text:
"The Ancient - Giants Under The Sun" - kappaleessa kuullaan Steve Howen esittämä akustisen kitaran soolo-osuus. Ennen tätä sooloa on harmoninen laulu-osuus. Yhdessä näitä toisinaan kutsutaan epävirallisella nimellä "Leaves of Green". Howe on esittänyt kitarasooloa pitämissään akustisen kitaran konserteissa.Asteriskilla (*) merkityt kappaleet ovat mukana ainoastaan remasteroidulla uudelleenjulkaisulla.
Julkaisu on vuodelta 2003. Muita CD - julkaisuja ovat vuoden 1988 versio sekä uudelleen vuoden 1996 versio, jotka eivät sisällä lisättyjä kappaleita.


title: Relayer

text: Relayer on Yes-yhtyeen seitsemäs albumi, joka nauhoitettiin ja julkaistiin vuonna 1974. Se on yhtyeen ainoa albumi, jolla soittaa Patrick Moraz, joka korvasi kosketinsoittaja Rick Wakemanin aikaisemmin samana vuonna. ”The Gates of Delirium” -kappaleen osio ”Soon (oh soon the light)” julkaistiin rajoitettuna singlepainoksena tammikuussa 1975 B-puolenaan ”Sound Chaser”.


title: Relayer

text: Albumi on hieman jazz-painotteisempi kuin edelliset levyt johtuen osittain Patrick Morazin jazz-taustasta. Ennen Morazin liittymistä yhtyeeseen julkisuudessa vahvana ehdokkaana pidettiin Aphrodite’s Child -yhtyeestä ja soolourastaan sekä säveltäjänä tunnettua Vangelista, mutta hän ei soveltunut yhtyeeseen.. Myös Alan White oli uusi nimi Yessissä. Bill Brufordin King Crimsoniin liittymisen seurauksena Alan Whitesta tuli uusi vakiorumpali Yessin "klassikkoajan" ajaksi.


title: Zveri

text: Zveri (Звери, suomeksi "Eläimet") on venäläinen pop/rock-yhtye, jonka perusti vuonna 2002 laulaja Roman Bilyk, joka tunnetaan paremmin nimellä Roma Zver.


title: Zveri

text:
Mukaan lähtivät kitaristi Vladimir Khoruzhiy, basisti Kostya Labenkiy, kosketinsoittaja Kirill Antonenko ja rumpali Misha Kraev.
Heidän esikoislevynsä "Golod" (Nälkä) julkaistiin vuoden 2003 helmikuussa, ja se sai hyvät arvostelut. Albumin kaikki laulut ovat harkinnalla ja tarkkaan tehtyjä. Muutamia hittejä olivat "Dlja tebja" (Sinun vuoksesi), "Prosto Takaja Sil'naja Ljubov" (Yhtä yksinkertaista kuin vahva rakkaus) ja "Dozhdi-Pistolety" (Vesiaseet, duetto Tatjana Bulanovan kanssa). Tämä julkaisu teki Zveristä kuuluisan Venäjällä.


title: Zveri

text: Maaliskuussa 2004 Zveri julkaisi toisen levynsä, Rajony-Kvartaly (Tienoot, alueet) joka nostatti hysteriaa. Sitä myytiin todella paljon ja sitä seurasi promootiokiertue ympäri Venäjää. Kappaleet "Vsjo, chto kasajetsa" (Kaikki, millä on merkitystä) ja "Napitki Pokrepche" (Vahvemmat juomat) julkaistiin singlenä. Vuoden 2005 keväällä yhtye julkaisi remixlevyn albumien Golod ja Rajony, Kvartaly kappaleista. Kolmas albumi "Kogda my vmeste, nikto ne kruche" (Kun me olemme yhdessä, kukaan muu ei ole mahtavampi) julkaistiin vuoden 2006 maaliskuussa. Levyltä julkaistiin single "Do skoroi vstreche" (Tavataan pian).


title: Zveri

text: Studioalbumit:


title: The Third Step

text: The Third Step on Sailor yhtyeen vuonna 1976 valmistunut kolmas studioalbumi. Albumi julkaistiin syyskuussa. Edellisvuoden menestyksekkään "Trouble" albumin jälkeen tuli yhtyeelle kolmas näytön paikka. USA:n huhtikuisen promo kiertueen jälkeen oli aika tehdä entistä parempi levy. USA:ssa ollut Beverly Rodeo Hotel on inspiroinut Kajanusta tekemään mystisen kappaleen nimeltä "Quay Hotel". Albumilta julkaistu single "One Drink Too Many" oli vuonna 1977 Länsi-Saksassa TOP 40:ssä ja oli korkeimmillaan #22, sekä myös Itävallassa 4 viikkoa listoilla, ja paras sijoitus oli #21. 1976 Sveitsissä single "Stiletto Heels" oli 6 viikkoa listoilla ja ollen parhaimmillaan #11 ja Länsi-Saksassa 10 viikkoa ja paras sijoitus #12. Englannissa single "One Drink Too Many" oli parhaimmillaan #35. Suomessa albumi menestyi parhaiten ollen neljäs ja Ruotsissa sinnitteli vain viikon verran, ja ollen parhaimmillaan #26, sekä vielä paremmin menestyen naapurimaassa Norjassa, jossa oli #11. Kaikki albumilla olevat sävellykset ja sanoitukset ovat Kajanuksen tekemiä. Julkaistu LP-levynä ja c-kasettina (EPC 81637). Albumin kansista on tehty kaksi eri versiota. Sony Music uudelleenjulkaisi albumin CD:nä 2001 (Epic 4655822].


title: Hanns-Martin-Schleyer-Halle

text: Hanns-Martin-Schleyer-Halle on saksalainen sisäurheiluareena Baden-Württembergin pääkaupungissa Stuttgartissa. Se sijaitsee Bad Cannstattin kaupunginosassa, noin 200 metrin päässä Gottlieb-Daimler-Stadionista. Hanns Martin Schleyerin mukaan nimetty areena avattiin 14. syyskuuta 1983, ja sitä nykyaikaistettiin sekä laajennettiin vuosina 2005–2006 noin 12,2 miljoonalla eurolla. Areenan katsojakapasiteetti on 15 500.


title: System 7 (yhtye)

text: System 7 (Pohjois-Amerikassa alun perin nimellä "777") on brittiläinen ambientia ja psykedeelisluonteista elektronista tanssimusiikkia tekevä yhtye.


title: System 7 (yhtye)

text: Steve Hillage ja Miquette Giraudy, kummatkin entisiä Gong-yhtyeen jäseniä ja pitkäaikaisia elämänkumppaneita, päättivät perustaa System 7:n kuultuaan The Orbin kaltaisten artistien tulkitsevan Hillagen vuoden 1979 ambient-tyylistä albumia "Rainbow Dome Musick". Yhtyeen varsinaisen ytimen muodostavat kaksikko Hillage ja Giraudy, mutta System 7 tekee ja on aina tehnyt aktiivista yhteistyötä monien artistien kanssa, muun muassa Carl Graigin, Laurent Garnierin, Derrick Mayn, Orbin Alex Patersonin ja Youthin. Yhtyeen musiikissa epätavallista on se, että ambient-/dance-yhtyeeksi se hyödyntää huomattavan paljon kitaramateriaalia (Hillage on kitaristi).


title: System 7 (yhtye)

text: System 7:n lisäksi Hillage ja Giraudy ovat työskennelleet myös nimillä Groovy Intent ja Mirror System. Jälkimmäisen projektin tavoitteena on yhtyeen WWW-sivujen mukaan auttaa "kehittämään heidän musiikkinsa chillout- ja downtempo-tyylisiä ulottuvuuksia".Nimellä Mirror System:


title: Rosensteinin linna

text: Rosensteinin linna () on klassistista tyylisuuntaa edustava linna Baden-Württembergin pääkaupungissa Stuttgartissa. Se sijaitsee Bad Cannstattin kaupunginosassa. Linnan rakennutti kuningas Vilhelm I vuosina 1822–1830 hoviarkkitehtinsa Giovanni Saluccin (1749–1845) piirustusten pohjalta. Nykyisin linnassa toimii osavaltiollinen luonnonhistorian museo ("Staatliche Museum für Naturkunde Stuttgart").


title: Derrick May

text: Derrick May (s. 1963 Detroit, Yhdysvallat), joskus Derek May, tunnettu taiteilijanimillä Mayday ja Rhythim Is Rhythim, on yhdysvaltalainen DJ ja elektronisen tanssimusiikin tuottaja. "Innovaattoriksi" ja teknomusiikin "miles davisiksikin" kutsuttu mies on yksi Bellevillen kolmikosta, Atkins, May, Saunderson, joita yleisesti pidetään teknon ja erityisesti alkuperäisen Detroit-teknon luojina. Maylla on myös oma dance-musiikkiin keskittyvä pieni levy-yhtiö, Transmat. Suurin osa hänen ajastaan menee DJ-toimintaan sekä Yhdysvalloissa että ulkomailla, eikä hän ole juuri tehnyt omaa musiikkia 1990-luvun jälkeen.


title: Derrick May

text: May varttui yksinhuoltajaäidin hoivissa perheen ainoana lapsena. Perhe kuului Jehovan todistajiin, ja May osallistui nuoruudessaan uskontokunnalle tyypilliseen toimintaan. Elektronisesta musiikista hän kiinnostui high school -aikoinaan, jolloin häntä inspiroivat esimerkiksi Kraftwerk, Funkadelic ja Yello. Samaa koulua käynyt, hieman vanhempi Juan Atkins toimi Mayn varhaisena esikuvana ja mentorina, perehdyttäen häntä musiikin tekemiseen ja opettaen DJ-taitoja. Pian mukaan liittyi Kevin Saunderson, ja kolmikko ryhtyi luomaan Detroitiin omaa klubimusiikkikulttuuriaan. Syntyi muun muassa Deep Space -kollektiivi, joka järjesti erilaisia musiikkitapahtumia. Samalla pohjustettiin tietä joitakin vuosia myöhemmin syntyvälle house-musiikkiin perustuvalle ja jälkiteollisen Detroitin rappeutuvasta kaupunkimiljööstä vaikutteita ammentavalle futuristiselle musiikinlajille, Detroit-teknolle.


title: Derrick May

text: Mayn äiti muutti Chicagoon 1980-luvun alkupuolella. May vieraili hänen luonaan usein ja tutustui samalla kaupungin vireään house-musiikkikulttuuriin. Sikäläisistä DJ:stä häneen tekivät suuren vaikutuksen ainakin Ron Hardy, Frankie Knuckles ja Keith Farley. Kotona Detroitissa vahvoja vaikuttajia olivat puolestaan olleet Ken Collier ja radio-DJ Charles "The Electrifying Mojo" Johnson.


title: Derrick May

text: Ensimmäisen kaupallisen äänitteensä May teki vuonna 1986, kun hän tuotti yhteistyössä Juan Atkinsin kanssa nimellä X-Ray singlen nimeltään "Let's Go". Transmat-levy-yhtiön hän perusti samoihin aikoihin. Vuonna 1987 yhtiö julkaisi Mayn ja Thomas Barrettin tekemän singlen "Nude Photo", jonka vaikutus varhaiseen teknomusiikkiin oli huomattava. Samana vuonna julkaistiin myös Mayn tunnetuin kappale, klassikoksi muodostunut, Detroitin sinfoniaorkesterin jousimusiikkia samplannut "Strings of Life", joka sekä vetosi 1980-luvun loppupuolen house-faneihin että teki uutta Detroit-musiikkia tunnetuksi Euroopassa. Edelleen samalla vuosikymmenellä julkaistiin muun muassa kappaleet "Kaos" ja "It Is What It Is". Nekin vaikuttivat osaltaan siihen, että elektroninen tanssimusiikki oli vuosikymmenen loppuun mennessä jo varsin suosittua, tosin lähinnä Euroopassa, ei niinkään Yhdysvalloissa.


title: Derrick May

text: 1990-luvun alkupuolella May pitkälti vetäytyi musiikin teosta, tehden kuitenkin muun muassa joitakin kappaleita yhteistyössä System 7 -kaksikon kanssa. Vuonna 1991 Network Records julkaisi "Innovator: Soundtrack For The Tenth Planet" -EP:n, jolle oli koottu joitakin Mayn tunnetuimpia kappaleita. Samana vuonna May teki Sueño Latino -yhtyeen kappaleesta "Sueño Latino" onnistuneen uudelleenmiksauksen, jota muun muassa toisen tunnetun Detroitilaisen teknotuottajan Carl Craigin sanotaan arvostaneen kovasti. Vuonna 1992 julkaistiin tupla-albumi "Relics", jolle oli koottu Transmat-yhtiön suosituimpia tuotoksia ja paljon varsinkin Mayn Rhythim Is Rhythim -nimellä tuottamaa materiaalia.


title: Derrick May

text: Vuonna 1996 julkaistiin "Innovator"-kokoelma, joka sisältää suurimman osan Mayn siihenastisesta tuotannosta. Seuraavana vuonna julkaistiin suosittu, yli 30 kappaletta sisältävä miksausalbumi "Mayday Mix", jolle May on miksannut muun muassa Basement Jaxxin, Lil Louis'n ja Jeff Millsin tuotantoa.


title: Derrick May

text: Vuosina 2003 ja 2004 May oli yksi Movementin, aikaisemmin Detroit Electronic Music Festival -nimellä tunnetun vuotuisen musiikkitapahtuman pääjärjestäjistä. Tuolloin hän joutui rahoittamaan taloudellisten vaikeuksien kanssa joka vuosi kamppaillutta tapahtumaa omistaan ja levy-yhtiönsä varoista, mikä ajoi hänet itsensä taloudelliseen ahdinkoon. Valoa tilanteeseen toi se, että elokuussa 2004 teknomusiikkikulttuuri sai viimeinkin myös virallisempaa tunnustusta, kun Michiganin osavaltion kuvernööri myönsi Maylle ja Kevin Saundersonille International Achievement Award -palkinnon heidän musiikillisesta työstään.


title: Derrick May

text: May myös esiintyy teknomusiikkia käsittelevällä "High Tech Soul – The Creation of Techno Music" -dokumentilla. Se julkaistiin DVD:nä vuonna 2006.


title: Isan

text: Isan (myös Isaan, Isarn, Issan, tai Esarn; isaniksi/) on Thaimaan koillinen osa. Se on Thaimaan osista suurin. Se sijaitsee Khoratin ylängöllä. Aluetta rajaa pohjoisessa ja idässä Mekong-joki, etelässä Kambodžan raja. Lännessä alueen erottaa Pohjois- ja Keski-Thaimaasta Phetchabunin vuoristo. Isanin pinta-ala on 160 000 km² ja väkiluku 20 825 000.


title: Unleashed in the East

text: Unleashed in the East on Judas Priestin livealbumi joka on nauhoitettu Japanin Tokiossa vuonna 1979. Albumi on ensimmäinen jolla yhtyeen pitkäaikainen tuottaja Tom Allom on mukana.


title: Unleashed in the East

text: Albumin livenauhoituksen aitoudesta on esiintynyt vuosien varrella paljon huhuja. On väitetty, että kaikki laulu- ja kitaraosuudet olisi nauhoitettu studiossa uudelleen. Glenn Tipton on kiistänyt nämä väitteet, mutta on sanonut, että joitakin lauluosuuksia on "paikkailtu" Halfordin flunssan takia samoin kuin paria kitararaitaa. Jotkut ovat kutsuneet albumia leikkimielisesti nimellä "Unleashed in the Studio". Bootlegit ja radionauhoitukset näiltä ajoilta kuitenkin todistavat, että Priest pystyy hyvään live-esitykseen ilman studiokikkailuja. Japanin-versiossa oli mukana neljä lisäkappaletta, jotka myöhemmin julkaistiin maailmanlaajuisesti remasteroidun version yhteydessä.Japanin versio/vuoden 2001 remasteroitu versio


title: Goodnight L.A.

text: Goodnight L.A. on rockyhtye Magnumin vuonna 1990 julkaistu kahdeksas studioalbumi.


title: Wilhelmspalais

text: Wilhelmspalais on klassistinen palatsi Baden-Württembergin pääkaupungissa Stuttgartissa, Stuttgart-Mitten kaupunginosan Charlottenplatzilla. Palatsi oli Württembergin viimeisen kuninkaan Vilhelm II:n asuinsija. Nykyisin rakennuksessa toimii Stuttgartin kaupungin keskuskirjasto.


title: Wilhelmspalais

text: Wilhelmspalais rakennettiin vuosien 1834 ja 1840 välisenä aikana Württembergin kuninkaan Vilhelm II:n hoviarkkitehdin Giovanni Saluccin piirustusten pohjalta. Kuningas rakennutti palatsin tyttärilleen, prinsessoille Marie ja Sophie. Sisätilojen suunnittelusta vastasi arkkitehti Karl Ludwig von Zanth.


title: Wilhelmspalais

text: Myöhemmin palatsia asutti kuningas Vilhelm I:n seuraaja ja pojanpoika Vilhelm II, joka muutti palatsiin ollessaan vielä kruununprinssi. 9. marraskuuta vuonna 1918 palatsin valtasivat vallankumoukselliset. Saman vuoden marraskuun 30. päivänä kuningas luopui kruunusta. Myöhemmin Stuttgartin kaupunki käytti linnaa näyttelyihin. Toisessa maailmansodassa rakennus tuhoutui lähes täysin.


title: Wilhelmspalais

text: Vuosina 1961–1965 Wilhelmspalais jälleenrakennettiin moderniin tyyliin saksalaisen arkkitehdin Wilhelm Tiedjen johdolla. Siitä lähtien on palatsia asuttanut Stuttgartin kaupunginkirjasto.


title: Khmerit

text: Khmerit ovat johtava etninen ryhmä Kambodžassa, yli 90 % 13,9 miljoonasta asukkaasta on khmerejä. Khmerien puhuma khmerin kieli on Kambodžan virallinen kieli. Khmerien uskonto on theravada-buddhalaisuus.


title: Fray in Magical Adventure

text: Fray in Magical Adventure on MicroCabin Corporationin kehittämä seikkailupeli ja yksi "Xak"-roolipelisarjan spin-off-peleistä. Se sijoittuu samaan maailmaan kuin "Xakin" pääsarjaan kuuluvat pelit. Muista "Xak"-peleistä "Fray in Magical Adventure" kuitenkin poikkeaa siinä, että sen päähenkilö on "Xak"-sarjan keskushenkilön eli Latok Kartin sijasta tämän ystävä Fray.


title: Fray in Magical Adventure

text: "Fray in Magical Adventure" julkaistiin aluksi MSX 2:lle, ja sen jälkeen peli sovitettiin neljälle muulle alustalle. PC Engine -versio ilmestyi nimellä "Fray CD".


title: Fray in Magical Adventure

text: Pelin tarina sijoittuu "n" ja "in" aikoihin. Vielä ensimmäisessä "Xak"-pelissä Fray ei taitanut magiaa eikä siksi kyennyt puolustautumaan hänen kimppuunsa hyökänneiltä hirviöiltä. Latok Kartin ansiosta Fray selviää tapahtuneesta ja ihastuu pelastajaansa. Tehdäkseen Latokiin vaikutuksen Fray päättää kouluttautua velhottareksi, jotta hän voisi olla avuksi vaarallisia demoneita metsästävälle Latokille. Fray alkaa opiskella taikuutta opettavassa yliopistossa, josta hän valmistuu kolmen vuoden jälkeen.


title: Fray in Magical Adventure

text: Fray palaa kotikyläänsä etsimään Latokia, joka on kuitenkin lähtenyt Banuwan kylään suorittamaan uutta tehtäväänsä. Banuwaan suuntaava Fray ajautuu matkansa aikana moniin uusiin ympäristöihin, kuten tulivuoren keskustaan, muinaisiin raunioihin ja leijuvaan linnoitukseen.


title: Fray in Magical Adventure

text: Frayn lisäksi pelissä tavataan muita hahmoja, jotka eivät ole pelaajan ohjattavissa, mutta merkittäviä juonen osalta:


title: Fray in Magical Adventure

text: "Fray in Magical Adventuren" ensimmäinen versio ilmestyi vuonna 1990 MSX 2:lle. Saman vuoden aikana se sai myös laajennetun ja ääninäytellyn MSX Turbo R -julkaisun, joka on nimeltään "Fray in Magical Adventure Turbo R". Vuonna 1991 pelistä julkaistiin NEC PC-9801 ja Sega Game Gear -käännös. "Fray in Magical Adventuren" viimeisin sovitus on PC Enginelle kehitetty "Fray CD", jonka uudistuksia ovat vahtoehtoinen avausvideo, erilaiset pomovastukset sekä loppua kohden alkuperäisversiosta eroava tarina.


title: Digimon Data Squad

text: Digimon Data Squad, Japanissa Digimon Savers (), on viides Digimon-televisiosarja. Sen edeltäjä on "Digimon Frontier". Fuji TV näytti "Digimon Data Squad" -sarjaa joka sunnuntai.


title: Digimon Data Squad

text: Marcus Damon, 14-vuotias poika, joka rakastaa tappelemista, tapaa Agumonin, joka on paennut DATS:ista ("Digital Accident Tactics Squad"). Marcus päätyy lopulta taistelemaan Agumonin kanssa ja kuin ihmeen kaupalla, Marcus voittaa. Paikalle saapunut DATS:in jäsen, Yoshino Fujieda, kummastelee Marcuksen voittoa. Pian Agumon kuitenkin huomaa tuon ja kertoo Marcukselle, että Yoshino oli tullut vangitsemaan Agumonin. Marcus ja Agumon pakenevat paikalta. Lopulta Agumonista tulee Marcuksen Digimon-kumppani ja Marcusta pyydetään liittymään DATS:iin. Marcus suostuu pyyntöön ja hänen ryhmäänsä kuuluu hänen itsensä lisäksi Thomas H. Norstein ja Yoshino Fujieda.


title: Point of Entry

text: Point of Entry on Judas Priestin studioalbumi vuodelta 1981. "British Steel" -albumin menestyksen myötä yhtye suuntautui enemmän radioystävälliseen ja kaupalliseen tyyliin ja "Point of Entry" oli monille faneille pettymys. Albumilta löytyy kuitenkin klassikkokappaleiksi muodostuneet "Heading Out To The Highway" ja "Hot Rockin'". Yhdysvaltain ja Euroopan-painoksissa on erilaiset kannet.


title: Point of Entry

text: Kaikki kappaleet kirjoittanut Tipton/Halford/Downing, paitsi "Thunder Road" (Halford/Tipton)


title: Point of Entry

text: Vuoden 2001 version bonuskappaleet


title: Boleyn Ground

text: Boleyn Ground, joka tunnetaan sijaintinsa mukaan myös nimellä Upton Park, on jalkapallostadion Upton Parkin kaupunginosassa Lontoossa, Englannissa. Se toimii West Ham Unitedin kotistadionina. Vuonna 1904 valmistuneen stadionin katsojakapasiteetti on 35 647 henkeä. Stadionin yleisöennätys tehtiin 17. lokakuuta 1970, kun West Hamin ja Tottenham Hotspurin kohtaamista seurasi 42 322 katsojaa.


title: Boleyn Ground

text: West Ham on neuvotellut siirtyvänsä pelaamaan Lontoon olympiastadionille vuonna 2016, ja siirto on myös hyväksytty. Samana vuonna seura myy Boleyn Groundin Galliard Groupille.


title: Sentinel (panssarivaunu)

text: Sentinel oli australialainen muunnos M3 Leestä toisessa maailmansodassa.


title: Sentinel (panssarivaunu)

text: Vuonna 1939 Australialla ei ollut nykyaikaisia panssarivaunuja ja siksi sellainen päätettiin suunnitella. Panssarivaunuun otettiin M3 Leen telapyörät sekä tehtiin uusi runko ja torni. Päätykki laitettiin torniin, eikä runkoon kuten M3 Leessä. Vaunu oli valmis vuonna 1941 kun projekti oli kestänyt "vain" 22 kuukautta. Lyhyestä ajasta huolimatta vaunussa oli hitsattu panssari eikä pultattua (pultattu panssari suojaa huonommin) ja vaunu oli muuten hyvä. Pääase oli 40 mm tykki (2 Pounder). Tuloksena oli Sentinel AC 1.


title: Sentinel (panssarivaunu)

text: Vain pieni määrä AC 1:tä ehdittiin valmistaa ennen kuin huomattiin, että 40 mm tykki oli riittämätön ja että nopea suunnittelu oli aiheuttanut pieniä puutteita. Siksi vaunu piti suunnitella osittain uudelleen. Vaunuun laitettiin myöhemmin 87,6 mm tykki (AC 3). Tykkiä käytettiin jo kenttätykkinä, mutta se ei enää ollut niin tehokas panssarivaunuja vastaan, joten tykki vaihdettiin 76,2 mm tykkiin (AC 4). Vuonna 1943 Midwayn taistelun jälkeen ei ollut enää pelkoa siitä, että Japani valloittamisi Australian. Tehtailla valmistettiin jo tuhansia M4 Shermaneja, joita oli yli tarpeen, joten Sentinelien tuotanto pysäytettiin.


title: Hadrosaurus

text: Hadrosaurus ("iso lisko") oli kookas kasvinsyöjäsorsalisko, joka eli Pohjois-Amerikassa myöhäisliitukaudella 78–68 miljoonaa vuotta sitten. "Hadrosauruksella" oli pituutta 10 metriä ja painoa 3,2 tonnia. Tämä hirmulisko liikkui sekä kahdella että neljällä raajalla.


title: Hadrosaurus

text: "Hadrosaurukset" elivät laumoissa, joissa eli eri ikäisiä yksilöitä. Laumoissa eläimet olivat paremmin turvassa teropodeilta. "Hadrosauruksella" oli kuonossaan iso luukyhmy, jota se käytti äänien tuottamiseen. Ääntelyllä "Hadrosaurukset" varoittivat toisiaan teropodeilta ja ohjasivat mahdollisesti eksyneet poikaset takaisin laumaan. Huutoja käytettiin kenties myös parittelukutsuina. "Hadrosauruksella" oli hampaaton nokka, mutta leuoissa oli satoja pieniä poskihampaita. Hampaillaan "Hadrosaurus" pystyi jauhamaan sitkeämpiäkin kasveja.


title: Hadrosaurus

text: "Hadrosauruksen" lähisukulaisia olivat muun muassa "Anatotitan", "Edmontosaurus" ja "Kritosaurus". Myöhäisen liitukauden Pohjois-Amerikassa eli samaan aikaan useita "Hadrosauridae"-heimon dinosauruksia, kuten "Corythosaurus", "Lambeosaurus", "Maiasaura" ja "Parasaurolophus". Lihansyöjiä alueella eli pienistä "Dromaeosauridae"- ja "Troodontidae"-heimojen lajeista isoihin "Tyrannosauridae"-heimon lajeihin. Lisäksi alueella tavattiin sauropodeja ("Alamosaurus"), "Hypsilophodontidae"-heimon lajeja sekä "Ankylosauria"-, "Ceratopsia"- ja "Pachycephalosauria"-osalahkojen dinosauruksia.


title: Hadrosaurus

text: William Parker Foulke löysi kesällä 1858 "Hadrosauruksen" eräästä savikuopasta New Jerseyn Haddonfieldistä Yhdysvalloista. Anatomian tutkija Joseph Leidy nimesi "Hadrosauruksen" samana vuonna. "Hadrosaurus" oli Pohjois-Amerikan ensimmäinen tieteellisesti kuvattu dinosauruksen luuranko.


title: PSX emulator

text: pSX emulator (usein lyhennettynä vain "pSX") on PlayStation-emulaattori Microsoft Windows- ja Linux-käyttöjärjestelmille. Sen ensimmäinen julkinen Windows-versio (1.0) julkaistiin 29. tammikuuta 2006, ja ensimmäinen virallinen Linux-käännös (1.11) puolestaan 24. helmikuuta 2007. pSX on ohjelman kotisivuilta ladattavissa oleva ilmaisohjelma.


title: PSX emulator

text: pSX ei käytä ulkoisia laajennuksia PlayStationin emulointiin, vaan suosii yksinkertaista ja helppokäyttöistä lähestymistapaa. Tästä huolimatta emulaattori tarvitsee BIOSin toimiakseen.pSX tukee suoraa ISO, BIN/CUE, MDF/MDS (Alcohol 120% formaatti) ja CCD/CUE/IMG/SUB (CloneCD formaatti) CD-vedos formaattien lataamista. Joko Alcohol 120% tai CloneCD formaatti tarvitaan subcode tiedon tukemiseen. Lisäksi pSX voi käyttää pSX Authorin kehittämää pakattua CDZ formaattia. CDZ pakkaus algoritmi perustuu zlib pakkaukseen, ja versiosta 1.12 eteenpäin kaikki tuetut CD-vedos formaatit paitsi ISO voidaan pakata CDZ muotoon. Koska vedos formaatit saattavat käyttää useita tiedostoja, CDZ pakkaaja sisällyttää kaikki tarvittavat tiedostot yhteen CDZ pakettiin. Pakkaamiseen tai pakkauksen purkamiseen voidaan käyttää joko emulaattorin käyttöliittymää, tai "utils" kansiossa sijaitsevaa cdztool.exe ohjelmistoa komentoliittymän kautta.


title: PSX emulator

text: Tuki lokalisoinnille lisättiin versioon 1.10, joka sisälsi useille kielille käännetyn käyttöliittymän. Virallisten tuki foorumeiden käyttäjät vastaavat pääosin käännöksistä. Myös ohje tiedoston käännös on suunnitteilla tiedoston uudelleen kirjoittamisen jälkeen. Versio 1.13 sisältää 24:n kielen valikoiman johon kuuluu muun muassa englanti, suomi ja leetspeak.


title: PSX emulator

text: Vaikkei ohjetiedosto listaakaan virallisia laitevaatimuksia, minimi sekä suositellut laitevaatimukset on koottu käyttäjien palautteen avulla. Sekä minimi että suositellut vaatimukset vaihtelevat hieman riippuen käyttöjärjestelmästä. Esimerkiksi Windows XP tarvitsee tehokkaamman prosessorin kuin Windows 98, samoin kuin Windows Vista tehokkaamman kuin Windows XP.


title: PSX emulator

text: Minimi laitevaatimukset:


title: PSX emulator

text: Suositellut laitevaatimukset:


title: PSX emulator

text: Windows vaatimukset:


title: PSX emulator

text: Linux vaatimukset:


title: Zlib

text: zlib on Jean-Loup Gaillyn ja Mark Adlerin kirjoittama tiedon pakkaamiseen käytettävä ohjelmakirjasto. Ensimmäinen versio ilmestyi vuonna 1995. Kirjastoa jaetaan ilmaiseksi zlib-lisenssillä. Se on kirjoitettu C-kielellä, ja toimii useilla eri käyttöjärjestelmillä.


title: Zlib

text: zlib kehitettiin 1995 PNG-kuvien käsittelyyn tarkoitettua libpng-kirjastoa varten. Se käyttää deflate-algoritmia, joka on LZ77:n (Lempel-Ziv 1977) muunnos. Samaa algoritmia käytetään gzip-ohjelmassa ja ZIP-tiedostoissa.


title: Zlib

text: Siitä on tullut de facto-standardi, jota käytetään esimerkiksi Linux-ytimessä, iPhonessa ja PlayStation 3:ssa. Vuonna 2002 zlibista löytyi haavoittuvuus, jolloin tekijät julkaisivat listan lähes 600 ohjelmasta, jotka sisälsivät kirjaston. Mukana olivat Microsoftin Microsoft Office, Internet Explorer, DirectX, Messenger ja Front Page.


title: Zlib

text: zlib-lisenssi on avoimen lähdekoodin lisenssi, joka on Free Software Foundationin ja Open Source Initiativen hyväksymä sekä yhteensopiva GNU GPL -lisenssin kanssa.


title: Villa Park

text: Villa Park on jalkapallostadion Astonissa, Birminghamissa, Englannissa ja se on Aston Villa FC:n kotistadion. Vuonna 1897 avatun stadionin kapasiteetti on 42 573 katsojan suuruinen. Stadionilla on ja se on isännöinnyt 16 Englannin maajoukkueen maaottelua. Ensimmäinen niistä pelattiin jo vuonna 1899 ja viimeisin vuonna 2005. Villa Parkilla on pelattu maaotteluita kolmella vuosisadalla (1800-luku, 1900-luku ja 2000-luku).


title: Villa Park

text: Ennen Villa Parkille tuloaan Aston Villa on pelannut kotiotteluitaan Aston Parkissa (1874–1876) ja Perry Barryssa (1876–1897). Stadionilla on myös pitkät perinteet FA Cupin välierien pitopaikkana, yhteensä semifinaaleja "Pride of the Midlandsissa" on pelattu 55 kertaa. Stadionilla on neljä sivua, jotka tunnetaan nimillä: Holte End, Trinity Road Stand, North Stand ja the Doug Ellis Stand.


title: Villa Park

text: Villa Parkilla pelattiin myös Cup-voittajien cupin finaali vuonna 1999. Ottelussa SS Lazio voitti Real Mallorcan numeroin 2–1. Stadionilla pelattiin myös kolme ottelua vuoden 1966 MM-kisoissa ja neljä ottelua vuoden 1996 EM-kisoissa.


title: Bhundu Boys

text: Bhundu Boys on vuonna 1980 koottu zimbabwelainen yhtye. Sen alkuperäinen keulahahmo oli laulaja Biggie Tembo.


title: Bhundu Boys

text: Bhundu Boys julkaisi kotimaassaan hitit "Baba Munini Francis", "Wenhamo Haaneti", "Hastisitose" ja "Ndimboze". Yhtye sai pian mainetta myös Euroopan ja Yhdysvaltain maailmanmusiikkipiireissä. Siirryttyään Skotlantiin yhtye sai kannustavaa palautetta mm. Elvis Costellolta ja pääsi lämppäämään Madonnaa. Yhtye jäi vahvaksi 1980-luvun ilmiöksi, ja Biggie Tembo lähti kokoonpanosta vuonna 1990.


title: Bhundu Boys

text: Bhundu Boys on jatkanut vuodesta 1990 toimintaansa kitaristi Rise Kangonan johdolla. Basisti David Mankaba oli sen ensimmäinen avoimesti HIV-positiivinen jäsen; myös hänen seuraajansa Shepherd Munyama sekä rumpali Shakespeare Kangwena menehtyivät AIDS:iin. Mielenterveysongelmista kärsinyt entinen keulahahmo Biggie Tembo hirttäytyi vuonna 1995.


title: White Hart Lane

text: White Hart Lane oli stadion Tottenhamissa, Lontoossa, Englannissa ja se toimi Tottenham Hotspurin kotistadionina. Joukkue muutti stadionille sen valmistusvuonna 1899. Ensimmäinen ottelu päättyi Spursin 4–1 voittoon Notts Countysta. Ottelua seurasi 4 000 katsojaa. Kapasiteetiltaan stadion oli 36 310 suuruinen. Viimeinen ottelu White Hart Lanella pelattiin 14. toukokuuta 2017, jonka Tottenham voitti Manchester Unitedia vastaan 2–1. White Hart Lanen sijainnille Tottenham on rakentamassa uutta kotistadionia, jonka pitäisi olla valmis kesällä 2018.


title: White Hart Lane

text: Stadionin oli suunnitellut kuuluisa skotlantilainen Archibald Leitch, joka on White Hart Lanen lisäksi suunnitellut useita stadioneita Britanniassa. Yleisöennätys stadionilla tehtiin 5. maaliskuuta 1938, kun 75 038 katsojaa seurasi Tottenhamin ja Sunderlandin välistä FA Cupin ottelua.


title: Nothembi Mkhwebane

text: Peki Emelia Nothembi Mkhwebane (s. 1953) on eteläafrikkalainen muusikko.


title: Nothembi Mkhwebane

text: Mkhwebane syntyi Mpumalangassa lähellä Swazimaan rajaa. Hän menetti vanhempansa jo pikkulapsena ja jäi isovanhempiensa huostaan. Hänellä ei ollut varaa käydä kouluja, joten hän työskenteli isovanhempiensa maatilalla hoitaen lehmiä ja lampaita. Sukulaiset kuitenkin opettivat hänelle musiikkia.


title: Nothembi Mkhwebane

text: Mkhwebane on etnisesti ndebele. Hän on levyttänyt 1980-luvulta lähtien lukuisia maailmanmusiikkialbumeita ja esiintynyt kansainvälisesti Yhdysvalloissa, Euroopassa ja Australiassa.


title: Wishkah

text: Wishkah on Yhdysvaltojen Washingtonin osavaltiossa sijaitsevan Chehalisjoen sivujoki. Se on noin 64 kilometriä pitkä. Joen valuma-alue sijaitsee Aberdeenin pohjoispuolella, Washingtonin rannikon tuntumassa Grays Harborin piirikunnan kaukaisilla maaseutualueilla. Joki kulkee piirikunnan läpi, ja yhtyy Aberdeenissa Chehalisjokeen.


title: Wishkah

text: Nimi Wishkah tulee chehalis-intiaanien sanasta "hwish-kahl", joka tarkoittaa haisevaa vettä.


title: Wishkah

text: Nirvana-yhtyeen viimeinen livealbumi on nimeltään "From the Muddy Banks of the Wishkah", joka viittaa aikaan, jolloin Kurt Cobain oman kertomansa mukaan asui kodittomana erään Wishkahjoen sillan alla. Tämä kokemus on myös kappaleen "Something in the Way" taustalla. Muun muassa Krist Novoselic ja Cobainin elämäkerran kirjoittanut Charles R. Cross ovat kuitenkin sanoneet tämän olleen pitkälti Cobainin kehittämä myytti. Kolmasosa Cobainin tuhkista ripoteltiin jokeen hänen kuolemansa jälkeen.


title: Sabenan lennon 572 kaappaus

text: Sabenan lento 572 kaappaus tapahtui 8. toukokuuta 1972, kun neljä palestiinalaiseen Musta syyskuu -terroristijärjestöön kuulunutta matkustajaa kaappasi belgialaisen Sabena-lentoyhtiön Wienistä Tel Aviviin matkalla olleen lentokoneen. Kaapparit pakottivat koneen laskeutumaan Tel Avivin lentoasemalle Israeliin.


title: Sabenan lennon 572 kaappaus

text: Kaappaajat vaativat 108 terroristin vapauttamista Israelin vankiloista. Mikäli vaatimuksiin ei suostuttaisi, uhkasivat kaappaajat räjäyttää koneen matkustajineen. Neuvotteluihin osallistui kansainvälinen Punainen Risti ja Israelin viranomaiset, joita johti puolustusministeri Moshe Dayan.


title: Sabenan lennon 572 kaappaus

text: Neuvottelujen ohessa Dayan suunnitteli koneen valtausta, vapautusoperaatio "Isotooppia". 9. toukokuuta kello neljä aamulla 16 Ehud Barakin johtamaa Sayeret Matkal -kommandosotilasta lähestyi lentokonetta. Valkoisiin haalareihin pukeutuneet kommandot esiintyivät lentokonemekaanikkoina ja vakuuttivat kaapparit siitä, että kone tarvitsi huoltoa. Kommandot ryntäsivät koneeseen ja valtasivat sen kymmenessä minuutissa surmaten kaksi terroristia, kaksi otettiin vangiksi. Yksi kommandoista oli silloin 23-vuotias Benjamin Netanjahu, joka haavoittui toisen kommandon vahingonlaukauksesta. Kolme matkustajaa haavoittui valtauksessa, ja yksi heistä kuoli myöhemmin vammoihinsa. Operaatio oli ensimmäinen onnistunut kaapatun matkustajakoneen valtaus.


title: Sabenan lennon 572 kaappaus

text: Kaksi naispuolista terroristia sai elinkautisen vankeusrangaistuksen, mutta heidät vaihdettiin Libanonin sodan jälkeen israelilaisiin sotavankeihin.


title: Sabenan lennon 572 kaappaus

text: Kaapattu kone jatkoi vielä viisi vuotta Sabenan käytössä, kunnes Israel Aircraft Industries osti sen. Myöhemmin se myytiin Israelin ilmavoimille, joka käytti sitä vuosia useimpiin pitkän matkan operaatioihinsa osallistuneena vakoilukoneena.


title: Egersund

text: Egersund on rannikkokaupunki Rogalandin läänissä lounais-Norjassa. Kaupungissa oli vuonna 2006 13 418 asukasta, joista 9 528 asui keskustassa. Kaupungin pinta-ala on kuusi neliökilometriä. Egersund sai kaupunkioikeudet 18. heinäkuuta 1798.


title: Egersund

text: Egersundin kunta perustettiin 1. tammikuuta 1838. Se yhdistyi ympäröivän Eigersundin kunnan kanssa 1. tammikuuta 1965.


title: Egersund

text: Egersundissa on yksi Norjan parhaista luonnonsatamista, ja se on maan toiseksi suurin kalasatama. Monilla tunnetuilla yhtiöillä on toimisto Egersundissa. Valtaosa kaupungin teollisuudesta keskittyy merenkulkuun. Ihmisiä on asunut Egersundin seudulla kivikaudelta lähtien. Alueella on muutamia noin 2 500 vuotta vanhoja asutuksia. Nimi Egersund tulee Eigerøyn ja mantereen välisen salmen muinaisnorjan kielisestä nimestä Eikundarsund. Nimi on yksi vanhimmista paikannimistä Norjassa. Se esiintyy muodossa ”Eikunarsund” islantilaisen Snorri Sturlusonin 1200-luvulla kirjoittamassa Pyhän Olavin saagassa. Vuoden 1000 tienoilla Olavin laivasto oli usein Egersundissa.


title: Egersund

text: Egersundissa on riehunut tulipalo kolmesti, vuosina 1843, 1859 ja 1862.


title: Egersund

text: Egersundista on laivayhteys Hanstholmiin Tanskassa sekä Stavangeriin. Rautatie Oslosta ja Kristiansandista Stavangeriin kulkee myös kaupungin kautta.


title: Emilio Salgari

text: Emilio Salgari (21. elokuuta 1862 Verona – 25. huhtikuuta 1911 Torino) oli italialainen kirjailija, joka tunnetaan Sandokan-romaaneistaan. Vaikka hänen teoksensa ovat hyvin tunnettuja italiaa, espanjaa ja portugalia puhuvissa maissa, niitä on vasta viime vuosina käännetty englanniksi. Suomeksi Salgarin kirjoja ei ole julkaistu, paitsi sarjakuvaversio "Musta merirosvo" (1978).


title: Emilio Salgari

text: Emilio Salgari syntyi Veronassa vuonna 1862. Kun hänen haaveensa laivastoupseerin virasta kariutuivat, hän ryhtyi kirjoittamaan tyydyttääkseen seikkailun ja tutkimusmatkailun haluaan. Hänen yli kahdensadan seikkailutarinansa päähenkilöt ovat vaihtelevista kulttuuritaustoista ja seikkailevat eksoottisissa ympäristöissä.


title: Emilio Salgari

text: Vaikka Salgaria usein nimitetään Italian Jules Verneksi, hänen teoksensa ovat jääneet maailmanlaajuisesti vähemmän tunnetuiksi. Vernen teoksiin verrattuna Salgarin kirjat sisältävät myös vähemmän tieteellisiä osa-alueita ja keskittyvät seikkailun tunnelman luomiseen.


title: Emilio Salgari

text: Vaikka Salgarin kirjoja myytiin miljoonia kappaleita, hänen huono liikeälynsä saattoi hänet lopulta velkaantumaan, minkä seurauksena hän teki itsemurhan vuonna 1911. Jopa hänen viimeinen tekonsa heijasti Salgarin kiinnostusta vieraisiin kulttuureihin, sillä hän surmasi itsensä entisaikojen samuraiden tapaan viiltämällä vatsansa ja kurkkunsa auki.


title: Emilio Salgari

text: Joitakin hänen teoksiaan julkaistiin vielä hänen kuolemansakin jälkeen.


title: Jamaica

text: Jamaica tarkoittaa muun muassa seuraavia:


title: Going for the One

text: Going for the One on brittiläisen progressiivista rockia soittavan Yesin kahdeksas studioalbumi. Se julkaistiin vuonna 1977. Levyllä oli uudelleen mukana vanha tuttu kosketinsoittaja Rick Wakeman, joka erosi "Tales from Topographic Oceans" -kiertueen jälkeen.


title: Going for the One

text:
"Relayer"-albumilla ja kiertueella soittanut Patrick Moraz erosi yhtyeestä epäselvissä olosuhteissa äänitysten alla, mutta ne päätettiin silti aloittaa. Sessioavuksi pyydettiin lopulta Rick Wakeman, joka kuultuaan materiaalin päätti liittyä takaisin. Albumi onkin paluu lyhyempiin sävellyksiin "Tales from Topographic Oceans" ja "Relayer"-albumien laajoista kokonaisuuksista.
Yhtye sai sille harvinaisen Britannian Top 10 singlehitin kappaleesta "Wonderous Stories".
Albumi nousi Suomessa sijalle 17. heinäkuussa 1977.


title: Going for the One

text: Steve Howe teki Renaissance-yhtyeestä tunnetun Annie Haslamin kanssa vuonna 1995 version "Turn of the Century" -kappaleesta Yes-tribuuttialbumille "Tales from Yesterday: Yes Tribute".


title: Going for the One

text: Albumi oli yhtyeelle ensimmäinen, jonka kansitaide ei ollut enää Roger Deanin käsialaa, vaan tehtävä oli annettu tällä kertaa Hipgnosis-taiteilijaryhmälle.


title: Peaches Geldof

text: Peaches Honeyblossom Geldof (16. maaliskuuta 1989 Lontoo – 7. huhtikuuta 2014) oli brittiläinen televisiopersoona ja malli. Hän oli irlantilaisen laulaja-lauluntekijä Bob Geldofin ja brittiläisen televisiojuontaja Paula Yatesin tytär.


title: Peaches Geldof

text: Peaches Geldofilla on kaksi siskoa, Fifi ja Pixie, sekä siskopuoli Tiger. Hän tuli julkisuuteen "Peaches Geldof: Teenage Mind" -tositelevisio-ohjelman myötä vuonna 2005. Sarja sai jatkoa nimellä "Peaches Geldof: Teen America", joka esitettiin Britanniassa Sky One -kanavalla vuonna 2006. Geldof myös kirjoitti kolumneja ja artikkeleja The Daily Telegraph- ja ELLEgirl-lehtiin. Vuonna 2006 Tatler listasi Geldofin vuoden kymmenen tärkeimmän muoti-ikonin joukkoon.


title: Peaches Geldof

text: Geldof meni 5. elokuuta 2008 naimisiin muusikko Max Drummeyn kanssa Las Vegasissa. Pari ilmoitti eronneensa 7. helmikuuta 2009. Drummey kertoi jälkikäteen, että avioliitto oli ollut pelkkä julkisuustemppu. 8. syyskuuta 2012 Geldof meni naimisiin S.C.U.M-yhtyeen laulajan Thomas Cohenin kanssa. Parilla oli kaksi lasta, pojat Astala ja Phaedra.


title: Peaches Geldof

text: Huhtikuussa 2014 Peaches Geldof kuoli äkillisesti kotonaan Wrothamissa, Kentissä. Hän oli kuollessaan 25-vuotias.. Kuolinsyyksi epäiltiin julkisuudessa muun muassa ylenmääräistä laihduttamista. Kuolemansyyn tutkijan mukaan kuolemaan vaikutti ainakin heroiinin yliannostus. Geldofin äiti oli ilmeisesti vahingossa kuollut heroiiniin, ja Geldof kertoi viimeisessä haastattelussaan muistuttavansa äitiään. Geldof latasi ennen kuolemaansa äitinsä kuvan internet-palvelu Instagramiin.


title: Yunnan (tee)

text: Yunnan-tee, oikeammin Dianhong-tee on kiinalaista mustaa teetä, jota tuotetaan Yunnanin maakunnassa.


title: Yunnan (tee)

text: Vaikka Yunnania pidetään teepensaan alkukotina, mustan teen tuottaminen alkoi siellä vasta 1930-luvun lopulla. Musta tee menee vientiin länsimaihin.


title: Yunnan (tee)

text: Maultaan Dianhong-tee on täyteläistä ja pehmeää. Koska Yunnan ei sijaitse kaukana Intian Assamista, ei ole yllätys, että Dianhong-teellä on samanlainen luonne kuin Assam-teellä. Sitä on kutsuttu myös teemaailman vastineeksi mokkakahville. Parhaimmassa Dianhongissa on voimakas, pehmeä ja aavistuksen verran pippurinen maku, joka ei ole verrattavissa mihinkään muuhun teelaatuun. Teen maku säilyy pitkään suussa juomisen jälkeen.


title: Yunnan (tee)

text: Dianhong-tee sopii hyvin aamiaisteeksi. Heikompilaatuiseen teehen voi halutessa lisätä hieman maitoa.


title: Seurakoira

text: Seurakoirina voi pitää kaikkia niitä rotuja, jotka eivät ole käyttökoiria kuten palveluskoirat ja virkakoirat. Seurakoirat on kehitetty joko ulkonäön perusteella tai suorittamaan jotain erikoistehtävää.


title: Seurakoira

text: Tietyt seurakoirarodut on alun perin kehitetty käyttökoiriksi. Esimerkkinä on tiibetiläinen lhasa apso, jota käytettiin temppeleissä vahtikoirana ja hyvän onnen tuojana. Kiinalaisella shih tzulla oli samanlaisia tehtäviä. Lisäksi sitä pidettiin leijonajumalan kuvana. Dalmatiankoiralla oli käytännönläheisempi tehtävä, sitä pidettiin matkoilla juoksemassa vaunujen mukana ja pelottamassa maantierosvoja. Dalmatiankoira saattaa polveutua pointterista. Chow chow on peräisin Mongoliasta 3000 vuoden takaa, jolloin sitä käytettiin sotakoirana. Myöhemmin sitä käytettiin Kiinassa ja naapurimaissa lihan- ja turkiksentuotantoon. Kaukoidässä ja Koreassa syödään vieläkin chow chown tyyppisiä punaisia koiria. Cavalierkingcharlesinspanielin kantarotu oli alun perin lintukoira ennen kuin siitä jalostettiin nykyinen seurakoira. Villakoirat ovat nykyisin suosittuja seurakoiria, mutta alkuaan ne olivat metsästyskoiria, jotka hakivat riistaa vedestä. Englanninbulldoggi kehitettiin julmaa härkä-koirataistelua varten, jota harjoitettiin vielä 1300-luvulla. Uusimpia rotuja on Amerikassa kehitetty bostoninterrieri, jonka kasvatus alkoi 1850-luvulla.


title: Seurakoira

text: Useimmat suurten näyttelyiden parhaat koirat ovat seurakoiraryhmästä. Seurakoirat ovat voittaneet vuosittain järjestettävän maineikkaan Cruftsin koiranäyttelyn vuodesta 2000 lähtien kuusi kertaa.


title: Anna Heinämaa

text: Anna Heinämaa (s. 12. joulukuuta 1961 Helsinki) on suomalainen kirjailija, kuvanveistäjä ja elokuvakäsikirjoittaja. Heinämaa aloitti venäjän kielen opinnot Helsingin yliopistossa vuonna 1981. Vuonna 1985 hän lähti Moskovan yliopistoon suorittamaan kieliharjoitteluaan ja jäi kaupunkiin kuudeksi vuodeksi. Opintonsa hän sai päätökseen 1989.


title: Anna Heinämaa

text: Heinämaa on julkaissut romaaneja ja kertomuksia sekä kirjoittanut kuunnelmia Radioteatterille. Hänen teoksensa käsittelevät usein naisia ja erilaisia naiskohtaloita. Kuvanveistäjänä Heinämaalle ominaisin materiaali on pronssi. Veistoksissa tulevat esiin samat teemat kuin kaunokirjallisissa teoksissa – ihmisten väliset suhteet ja niiden dynamiikka, traagiset mutta samaan aikaan vahvat naishahmot.


title: Anna Heinämaa

text: Teoksestaan "Iira" Heinämaa sai valtion kirjallisuuspalkinnon vuonna 1991.


title: Anna Heinämaa

text: Heinämaa käsikirjoitti vuonna 2015 ensi-iltansa saaneen elokuvan Miekkailija. Elokuva oli ehdolla parhaan ulkomaisen elokuvan Golden Globe -palkintoon ja se oli myös Suomen ehdokas parhaan ulkomaisen elokuvan Oscar-palkintoon. Heinämaa tutustui elokuvan aiheena olevaan virolaisen Endel Nelisin tarinaan miekkailuharrastuksensa kautta. Käsikirjoitusprosessin vuoksi hän otti asuntoaan vastaan velkaa, vietti pitkiä aikoja Virossa ja taustoitti aihetta haastatteluilla. Hän kirjoitti käsikirjoituksensa englanniksi. Kirjoittamiseen kului kaksi vuotta, minkä jälkeen suomalainen Making Movies -tuotantoyhtiö osti käsikirjoituksen.


title: Anna Heinämaa

text: Elokuvan ilmestyttyä Heinämaa arvosteli sen tuottajia siitä, ettei hänelle ole maksettu sovittuja palkkioita. Hänen mukaansa elokuvantekijät ovat myös estäneet häntä verkostoitumasta elokuvan avulla. Elokuvan tuottaja Kai Nordbergin mukaan kirjoittaja suostui itse tekemään palkattomia korjauksia käsikirjoitukseensa. Nordbergin mukaan Heinämaalle maksettu korvaus oli "suurin, mitä suomalaiselle esikoiselokuvakäsikirjoittajalle on maksettu". Kiistan seurauksena elokuvan tuotantoyhtiö ei lähettänyt Heinämaalle kutsua Jussi-gaalaan, jossa Miekkailija on ehdolla parhaaksi elokuvaksi.


title: Anna Heinämaa

text: Teoreettisen filosofian dosentti ja tutkija Sara Heinämaa on Anna Heinämaan sisar, ja kirjailija-opettaja Siviä Heinämaa ja opettaja Alli Heinämaa ovat hänen isotätejään.


title: Afrikanpussitiainen

text: Afrikanpussitiainen ("Anthoscopus caroli") on pieni pussitiaisten heimoon kuuluva varpuslintu. Lajin nimesi Richard Bowdler Sharpe 1871.


title: Afrikanpussitiainen

text: Linnun pituus on noin 9 cm. Väritykseltään se on päältä harmaa ja alapuolelta vaaleankeltainen. Posket ja silmäkulmanjuova ovat valkoiset. Nokka on tumma, lyhyt ja teräväkärkinen. Sukupuolet ovat samanvärisiä. Lajista tunnetaan 5 alalajia. Linnut ovat huomaamattomia muulloin paitsi pesinnän jälkeen, jolloin ne liikkuvat poikueittain kutsuen toisiaan korkeilla äänillä.


title: Afrikanpussitiainen

text: Afrikan keski-ja kaakkoisosat Ugandasta ja Angolasta Etelä-Afrikan pohjoisosiin. Laji on yleinen ja elinvoimainen.


title: Afrikanpussitiainen

text: Erilaiset metsät.


title: Afrikanpussitiainen

text: Pesä on kasvien kuiduista taitavasti rakennettu oksasta riippuva pussi tai kori, jonka lentoaukko sijaitsee pesän yläosassa ikään kuin putken päässä. Valkoisia munia on 4–6.


title: Afrikanpussitiainen

text: Hyönteissyöjä.


title: Tel Avivin lentoasemaiskut

text: Tel Avivin lentoasemaisku oli Lyddan kansainvälisellä lentoasemalla Israelissa 30. toukokuuta 1972 tehty terrori-isku, jossa kolme Japanin punaisen armeijakunnan jäsentä avasivat tulen matkustajia ja henkilökuntaa kohti.


title: Tel Avivin lentoasemaiskut

text: Terroristijärjestö Japanin punaisen armeijakunnan terroristit saapuivat Air Francen lennolla Roomasta Tel Aviviin. He olivat passintarkastuksen jälkeen hakeneet tulohallista matkatavarat, avanneet ne ja ottaneet konekiväärit esille. He avasivat tulen lentoaseman tuloaulassa, minkä seurauksena 22 ihmistä sai surmansa ja satakunta haavoittui. Tämä aiheutti pakokauhun ja sekasorron.


title: Tel Avivin lentoasemaiskut

text: Israelilaiset turvamiehet ryhtyivät toimintaan ja pidättivät yhden terroristeista. Kaksi muuta kuoli, toinen toverinsa luodeista ja toinen teki itsemurhan käsikranaatilla. Vangittu 24-vuotias Kozo Okamoto ilmoitti, että iskut oli suoritettu Palestiinan kansanrintaman toimeksiannosta.


title: Tel Avivin lentoasemaiskut

text: Pääministeri Golda Meir väitti, että verilöylyltä olisi vältytty, jos Air France olisi vaivautunut tarkastamaan matkustajansa. Israelin virallisissa kommenteissa vaadittiin Libanonia tapauksesta vastuuseen. Pääministeri Meirin mukaan Beirutin viranomaiset avoimesti tukivat terroristeja.


title: Tel Avivin lentoasemaiskut

text:
Kaikki kolme japanilaista olivat Libanonissa koulutettuja ja kuuluivat terroristijärjestöön, joka katsoi julistuksessaan kansainväliset turistit vastustajikseen, koska nämä valitsevat matkansa kohteeksi miehitetyn palestiinalaisen maan. Seitsemäntoista surmatuista olivat puertoricolaisia pyhiinvaeltajia.
Pääministeri Golda Meir vetosi kaikkien maiden hallituksiin lentoasemien turvallisuusmääräysten tiukentamiseksi.


title: Tel Avivin lentoasemaiskut

text: PFLP ja egyptiläinen al-Gomhouriya-lehti Kairossa kuitenkin luonnehtivat tekoa rohkeaksi itsemurhaoperaatioksi. Jordanian kuningas Hussein tuomitsi iskut ja sanoi olevansa kriittinen, kuinka tällaista voi tapahtua. Palestiinan kansanrintaman mukaan verilöyly oli kosto 8. toukokuuta 1972 tapahtuneesta Sabenan koneen kaappaustilanteesta, jolloin israelilaiset turvallisuusmiehet ampuivat kaksi palestiinalaississiä.


title: Wolfgang Schmidt

text: Wolfgang Schmidt (s. 16. tammikuuta 1954 Berliini) on entinen saksalainen yleisurheilija, jonka päälaji oli kiekonheitto. Hän on Euroopan mestari ja olympiahopeamitalisti.


title: Wolfgang Schmidt

text: Itä-Saksaa uransa huippuvuosina edustanut Schmidt saavutti hopeaa Montréalin 1976 olympialaisissa tuloksella 66,22 m. Hän hävisi Yhdysvaltain Mac Wilkinsille 1,28 metrin erolla. Prahan EM-kilpailuissa 1978 hän voitti kiekonheitossa kultaa tuloksella 66,82 m. Samojen kisojen kuulantyönnössä hän sai tuloksella 20,30 m pronssia sen jälkeen, kun alun perin toiseksi sijoittunut Jevgeni Mironov oli hylätty dopingin käytön vuoksi. Neljä vuotta aiemmin Rooman EM-kilpailuissa 1974 Schmidt sijoittui kiekonheitossa kahdeksanneksi tuloksella 59,56 m.


title: Wolfgang Schmidt

text: Elokuussa 1978 Schmidt teki Itä-Berliinissä kiekonheiton maailmanennätyksen 71,16 m. Ennätys säilyi hänen nimissään toukokuuhun 1983 saakka. Universiadeissa Schmidt voitti kiekonheiton Méxicossa 1979 tuloksella 60,78 m.


title: Wolfgang Schmidt

text: Schmidt joutui 1980-luvun alussa vankilaan mielipiteidensä vuoksi ja hänen urheilu-uransa keskeytyi moneksi vuodeksi. Hän pääsi siirtymään Länsi-Saksaan vuonna 1987 ja ylitti vuonna 1989 jälleen 70 metrin rajan tuloksellaan 70,92 m. Saksan jälleenyhdistymisen myötä hän sai edustaa Länsi-Saksaa Splitin EM-kilpailuissa 1990 ja saavutti kiekonheitossa pronssia tuloksella 64,10 m.


title: Tyttö ja hattu

text: Tyttö ja hattu on Aarne Tarkaksen ohjaama vuonna 1961 valmistunut romanttinen, höyhenenkevyeksi luonnehdittu musiikkikomedia.


title: Tyttö ja hattu

text: Elokuva on kolmas Pirkko Mannolan ja Esko Salmisen yhteinen elokuva ja Salmisen suurin siihenastinen rooli. Pirkko Mannola laulaa elokuvassa muutamia kappaleita, jotka on mahdollista kuulla hänen esittäminään vain tässä elokuvassa. Elokuvaa on kuvattu myös Linnanmäellä. Laulujen sanat ovat Reino Helismaan ja Sauvo Puhtilan. Katsojaluvut olivat keskitasoa parempia.


title: Tyttö ja hattu

text: 19-vuotias Mirja lähtee isoäidin sulkahattu päässä etsimään onnea. Mirja huomaa pian nuoren ekonomi Ilmari Kososen ja hänen isänsä. Ilmarilla on hyvät suhteet Mirjaan, toisin kuin isällä. Isä raivostuu Mirjaan, ja he lähtevät pois paikalta. Mirja pettyy ja tapaa kaikenlaista väkeä, kunnes tapaa tähtikiertueen johtajan Taavetti Moilasen, joka esiintyy nimellä "David Moulin". Hän ja hänen vaimonsa pitävät Mirjalle majoituspaikkaa. Mirja pääsee mukaan sirkukseen, mutta yhtäkkiä Ilmari ja säveltäjäpariskunta sekä muut henkilöt sekaantuvat juttuun.


title: Tyttö ja hattu

text: Aikalaisarvioijista Heikki Eteläpää ("Uusi Suomi") antoi elokuvalle varovaista kiitosta: ”...pääparin asenteettomuus ja luontevuus kuuluu "Tytön ja hatun" myönteisiin puoliin”. Yleisesti kuitenkin oltiin samalla linjalla kuin Modest Savtschenko ("Kansan Uutiset"): komediassa ei ole huumoria.


title: Tyttö ja hattu

text: Myöhemmätkään kriitikot eivät yleensä ole arvostaneet elokuvaa, joskin Hannes Häyrinen on saanut kiitosta mainiosta säveltäjäkarikatyyristä. Eräässä arviossa todetaan, että elokuvassa on typeryydestään huolimatta ”tiettyä tarkasmaista kepeyttä”.


title: Luettelo uskonnonfilosofeista

text: Luettelo tunnetuista uskonnonfilosofeista.


title: Stuttgartin yliopisto

text: Stuttgartin yliopisto () on julkinen, teknillisesti suuntautunut yliopisto Baden-Württembergin pääkaupungissa Stuttgartissa. Yliopistossa on kymmenen tiedekuntaa ja siellä opiskelee noin 18 500 opiskelijaa. Se perustettiin vuonna 1829 nimellä "Vereinigte Real- und Gewerbeschule". Vuonna 1875 siitä tuli Teknillinen korkeakoulu, "Technischen Hochschule". Nykyistä nimeään se on kantanut vuodesta 1967 lähtien.


title: Find (Unix)

text: Find on eräs Unixin komennoista, jolla voidaan etsiä halutunlaisia tiedostoja tiedostojärjestelmistä. Find toimii tiedostojärjestelmässä oletusarvoisesti rekursiivisesti toisin kuin esimerkiksi ls -komento.


title: Find (Unix)

text: -print, tulostaa haetut tiedostot kokonaisten polkujen kera


title: Find (Unix)

text: , jos etumerkkiä ei aseteta -perm hakee vain ne tiedostot, joissa on täsmälleen halutut oikeudet


title: Find (Unix)

text: \( \), suluilla manipuloidaan arvojärjestystä


title: Find (Unix)

text: Etsii kaikki järjestelmän tiedostot ja tulostaa niiden nimet kokonaisine polkuineen:


title: Find (Unix)

text: Etsii kaikki työhakemistossa olevat alihakemistot muttei suorita hakuja rekursiivisesti niiden sisällä:


title: Find (Unix)

text: Etsii kaikki työhakemiston tiedostot tai hakemistot, joissa on asetettuna ryhmälle tai muille käyttäjille kirjoitusoikeus:


title: Find (Unix)

text: Etsii ""-merkkien sisällä olevaa tekstiä tiedostojen sisältä:


title: Naantalin satama

text: Naantalin satama (, LOCODE: FI NLI) on Saaristomerellä sijaitseva satama Naantalissa, Varsinais-Suomessa. Satama on matkustaja- ja rahtimäärältään Suomen suurimpia. Satama sijaitsee aivan Airiston päässä ja satamaan johtava väylä on auki ympäri vuoden.


title: Naantalin satama

text: Naantalin satama koostuu kolmesta satamanosasta: Kantasatamasta, Luonnonmaan satamasta (Turun Korjaustelakka) ja Nesteen Naantalin jalostamon öljysatamasta, jotka kaikki ovat Naantalin satamalaitoksen hallinoimia. Kantasatama ja Luonnonmaa kuuluvat kunnallisen sataman ja öljysatama on itsenäinen, kahdesta muusta satamanosasta erillinen teollisuussatama, jonka maa-alueet omistaa Neste ja vesialueet Naantalin kaupunki. Naantalin sataman hallinnollinen alue on vain 23,9 hehtaaria, kun Kotkan Satamassa koko on 350 hehtaaria ja Helsingin Vuosaaren satamassa 200 hehtaaria. Naantalin satama sijoittui kolmanneksi Suomen satamista, Taloustutkimuksen vuonna 2007 toteuttamassa satamatutkimuksessa.


title: Naantalin satama

text: Naantalin satamaan johtaa 15,3 metrin Naantalin väylä, joka alkaa Paraisilta, Utön majakkasaaren eteläpuolelta. Se on yksi Suomen merialueen syvimmistä väylistä, sekä pisin meriväylä 120 kilometrin pituudellaan. Väylä oli vuoteen 2009 saakka kulkusyvyydeltään 13-metrinen. 13 metrin väylä valmistui vuonna 1986. Sataman johtajana on toiminut Yrjö Vainiala vuodesta 2005 lähtien.


title: Naantalin satama

text: Nykyisin satamasta on sekä rahti- että henkilöliikennettä ja pääreittiä Naantali–Kapellskär liikennöi Finnlink, joka käyttää liikennöinnissään neljää Ro-Ro/Ropax-alusta.


title: Naantalin satama

text: Naantalin sataman vuosittainen rahtimäärä: